text:
MYAUK HPYU KAW MUNG SHAWA NI HPE RIM NNA MYEN HKING JAHPUN YA
Labels: Jinghpaw Mung Shiga
4 comments:
- Anonymous said...
-
hpa n'tsang ra ai law dai zawn mung shawa hpe shanhte hking hking shangun ai gaw anhte hpe sinat wa hpai jaw na matu re.sinat ngoi ai hte anhte hpang de hprawng wa chyalu re.myen galaw ai grai kaja ai.myen sha machyi na re.shanhte hpai shangun ai mung shawa ni shanhte hpe bai gap na ra ai.shanhte zingri ai ni shanhte hpe bai sat na re.shanhte galaw ai mashawn shanhte sha bai ju si na re.myen a masa gaw shanhte si ru na ladat shanhte nan shaw ai re.
- September 4, 2012 at 12:07 AM
- Anonymous said...
-
SAWA ni grai hkrit mat nga le..goi....
Lam kaw sha shakre kau mai nga sa wa na re chye lu sai gaw.
Asawm sha shan hkap ai hku di yang grai htuk na re law.
- September 4, 2012 at 7:57 AM
- Anonymous said...
-
Myen ni a maw lanyet gaw..., n htum shi nga ai...
International ni mung ti nang a sut masa hpe sha yu sai ( USA, Canada, EU ) re majaw gaw an hte na matu grau yak wa nna, Myen ni hku nna gaw kam ai hku bai di ai hku rai mat sai gaw......
An hte grau sadi maja ra na re....
A ten galu hkam jan lu na ladat ni hpe mung myit ra wa sai.....................
An hte yawng hpe shamyit kau na matu gabaw tam nga ai kaw... grau sadi maja ra na re...
Dai majw ya na zawn sha tinang maga lai lung wa ai ni hpe ning hkap gasat ai ladat hpe grau lang da nna,,, (mare zing ai lam hku n re ai sha) gasat yang gaw... Mung masa hte hpyen masa jaw ang ai hku masa pru wa ai.
Shaning galu ning hkap gasat ladat ni hpe mung ya kaw nna hkyen lajang ga.. [communication yawng hpe lu di kau jang gaw kaja na re. ]
Zed
- September 4, 2012 at 2:01 PM
- Anonymous said...
-
HEY !! BAMA NGAPYI grai kaja sa MUNG MASHA ni e sinat kaja kaja re yawng hpai la di shawng sa nna shen he hpe shawng kaw shara la di gap sat kau da na hprawng wa marit yaw,rim katut jang gaw shisi ngai si le rai tim KIA a sinat hte gaw shumsi re lu ,bawnu shachyai mu yaw
- September 6, 2012 at 9:51 AM


c: text/html

text:
时间:2017-05-08 18:13:14 来源:德宏团结报
1992 ning hta, Hkunmin Yen-an tsi rung laja ana tsi gok mu madu ningtau rai nga ai Shin Hkun go Wandin Rinzhi tsirung hpyi shon hpo ton sai. Ya ten 25 ning lai mat wa sai, ndai Wandin na Myen mung de hkrang ai modo lam makau ko hpo da ai tsirung go, mung jarit lahkong maga na masha ni hpe akyu gaba jashon ya hkrat wa nga ai.
Tsi shamai ngu ai go, Shin Hkun a lai gaja re. Wandin ko nga ai 20 jan ning hta, shani mi rai rai shana mi rai rai, marang htu laru ru rai tim, machyi masha ni sha sa wa jang, Shin Hkun go aban sa gan tsi lajang nna, tsi lajang ai jahpu n la yu u ai. Shi machyi masha ni nga ai shara hta yup sha nna, simani rai tsi lajang hkrat wa u ai. 10 jan ning a shong e ma marun gun ai num ma shangai yak nna tsi rung de sa sa ma ai, marun ma go shadai gali nna, nsa n sa mat sai, Shin Hkun go shi a n-gup hte ma yan a n-gup ko na maza rai marop sho kau ya sai. Ten n shalai kau ai gan hkye la lu sai hte maren, ma dai yan hkam hkam ja ja hte gaba mat masai. Galang mi sai nau hto nna si malap mat sai Sam num langai hpe tsi rung de woi sa wa ma ai, sai n htu bang ya yang nsa hti na sha rai sai, dai shaloi sai dum hta sai n nga sai, mungdo myu tsi rung gaba de sai galoi nhtet la chyai nga sai re majo, Shin Hkun go Sam num hpe shi hkum na sai 500CC sho bang ya nna hkye ton sai. Jarit mayan hku go matsan shara no re nga yang, tsi sa tsi ai masha nkau go tsi gumhpro n lu ma ai. Shing re hpe Shin Hkun go shong tsi shamai nna she gumhpro bai hpyi la u ai. Mung jarit lahkong maga na mung shawa masha ni a hkamja myit jasat sharot ya na matu, tsi rasa hpung zuphpo la nna makau mayeng na gahtong 5 hte jong ni hta ana htang maja hpaji hko shabra, jahpu n la ai ana jep ya rai sai. 2016 ning shata 10 hta, tsi rung ndai ni go Namhkam hpara chyum jong ko laban bat mi sa nga nna, jong na Miwa mung masha gobai sara jongma 2800 jan ni hpe jahpu n la ai ana jep ya masai.
Ya ten hta, Rinzhi tsi rung ni go CT jak hte X htongnan jak mari jat la nna, datnu shingwang hking jahkum shatsup la lu sai hte maren, dat nu shingwang hku nna gaga tsirung ni hte ana jom jep tsi lajang hkrat wa lu sai. Tsi rung na hking rai ni reng ahkyak mat wa magang, grup yin shara hkan na masha ni machyi mako rai yang gaga tsi rung de n kam sa ai, Rinzhi tsi rung ko sha sa ma ai.
Shin Hkun Wandin ko 20 jan ning nga kau yang, dai shara na mung shawa masha ni hte mung mana maka hkau chyap mat nu ai. Gadai a nta hta mu gaji gaba rong tim shi hpe shaga na n malap ma ai. Rai yang, mung jarit masha ni a hkamja lam chyu majan ai Shin Hkun go, madu a dinghku hpe n lu majan nga u ai. Shi hkrai sha Wandin ko sa nga nna, Hkunmin ga na nta dinghku bungli ma hkra go shi gainu jan hpe hkrai ap kau nu ai, shing rai shi grai shara dum nga ai. Raitim machyi masha ni ana mai tsai wa ai hpe mu jang, shi myit bai pyo mat sai. Ya, sak 66 ning rai sai Shin Hkun go, lading li mat wa sai raitim, tsi mu hta ding yang no shakut shaja to nga u ai.

robotstxt: allowed

filter: keep


text:
KNO hte KIO
gaw tara shang rau jawm nna Myu hte mung dan a matu shakut nga sai lam Mungkan shiga ni hta la kap nna sak se mu lu nga sai.Grai kabu n gun lu ai,Kabu ai,an hte maigan nga myu sha ni mung ap nawng na jin jin rai sai.
NDAK/KDA/KIA Garan Duwa Lasang awng/Duwa Dan gu dang groups nga ma nga K group
s ni yawng mung, Rau pawng hpawm mat wa na hku she lawan di saga,Ya ten myen wa a npu kaw wa myi sharang nna taw nga ra ai rai tim,shing du hku nna ndai myu sha ni hpe Maigan hte mung dan kata woi awn nga ai KIO/KNO
hpe madi shadaw rau jawm shakut lawm ga ngu ga saw dat nngai.


text:
Maumwi 41: Magri Lapu Sumla
Shadaw hta e dum bat lawai da ai lapu gaw, lapu majing hte nbung a ni? Lapu majing gaw n re ai. Magri hte galaw tawn ai lapu re. Yehowa gaw Mawshe hpe tsun ai; dai lapu hpe shadaw hta sharawt da u; masha ni gaw dai hpe yu nna, asak lawt na re, nga ai. Aga e nga ai kaga lapu ni gaw, lapu majing re ai. Masha ni hpe lapu achye nna, shanhte machyi nga ma ai. Hpa majaw re ai hpe chye ani?
Israela masha ni gaw Karai Kasang hte Mawshe hpe nhtan shai ai ga tsun ma ai majaw re. shanhte gaw: ‘Anhte hpe ndai nam mali e si na matu, Egutu mung kaw na hpa rai woi wa myit ta?; ndai yang e, ntsin mung nnga ai; lu sha mung nnga ai; ndai manna muk hpe anhte sha jin saga ai,’ nga nna aput angun ma ai.
Manna muk gaw grai kaja ai lu sha re. Yehowa gaw mauhpa lam hku nna shanhte hpe jaw ya ai. Mauhpa lam hku nna, shanhte hpe ntsin mung jaw ya ai. Raitimung Karai Kasang dai zawn jaw lu jaw sha bau sin makawp maga wa ai hpe shanhte chyeju ndum ma ai. Dai majaw agung rawng ai lapu ni hpe, Yehowa shangun dat nna, Israela masha ni hpe ari jaw ai. Lapu achye nna shanhte law law si ma ai.
Hpang jahtum e, masha ni gaw Mawshe hpang de sa wa nna: anhte gaw Yehowa hte nang hpe nhtan shai ai ga tsun kau ai majaw, anhte hta mara lu ga ai. Ndai lapu ni hpe yeng kau na matu, Yehowa kaw akyu phyi ya mi,’ nga nna sa tawng ban ma ai.
Shing rai Mawshe gaw masha ni a matu akyu hpyi ya ai. Yehowa mung magri sumla galaw na matu Mawshe hpe tsun ai. Dai hpe shadaw hta e sharawt da u, nga ai da. Lapu achye hkrum ai masha shagu dai hpe yu ra ai da. Karai Kasang htet dat ai hte maren Mawshe galaw ai. Lapu achye hkrum ai masha ni mung magri lapu sumla hpe yu jang bai mai mat ma ai.
Ndai lam hta na kasi yu la na lam langai mi nga ai. Anhte yawng mung lapu achye hkrum ai Israela masha ni hte maga mi hku nna wa bung nga ga ai. Anhte yawng si lam hta nga nga ga ai. Anhte a makau grup yin hta e yu dat u; masha ni gaw gumgai ding la ai, machyi ai, si ai hkrum nga ma ai hpe mu lu ai. Hpa majaw nga yang shawng nnan lasha hte numsha Adam hte Ewa gaw Yehowa a lam hta na kayin mat ma ai majaw re. Anhte yawng mung shan kaw na yu hkrat wa ai kashu kasha ni rai nga ga ai. Raitimung anhte ni htani htana asak hkrung nga lu hkra, Yehowa gaw lam langai mi lajang ya ai.
Yehowa gaw shi kasha Yesu Hkristu hpe mungkan ga de shangun dat ya ai. Yesu mung hpun shadaw hta e, jen da hkrum ai. Shi hpe nhkru ai masha wa nga nna masha law law myit la ma ai majaw re. Raitimung Yehowa gaw anhte hpe hkye la na matu, Yesu hpe jaw kau ai. Yesu hpe anhte yu nna shi a hpang hkan ga yang gaw, anhte htani htana asak lu la na re. Hpang e ndai lam hpe matut nna chye na lu na re.
Bu hkawm laika 21:4-9; Yawhan laika 3:14, 15.


text:
Kahkum si a lu sha dat n-gun
1. Ningtuk sat: Gata de wuisinsu hte namsi kyau rong ai, namsi kyau go marop shakap n-gun rong ai majo, hkum hkrang gata na ana ganu ningtuk hte gaga n gaja ai arai ni hpe shakap gahkyin kau lu nna (Ga shadon nhprang rai ko na hkyen, kung hte htong nan rai), ningtuk sat ai akyu rong ai.
2. Shat kan sapsanap makop maga, shat rin garum: Kahkum si ko na namsi kyau go shat kan sapsanap hpe makop maga ya lu ai majo, mazut mazat re malu masha ni sha ni shat kan gasheng jahten ya na hpe koi yan, shat kan hpye ningma shachyip ya mung no rai lu nga ai, shing rai nna shat kan ana lu masha ni hte htuk nga ai. Kahkum si hta rong ai arai go shagri ntsin abyi shapro shadut, pu kan shamu shamot n-gun shaja, shat rin garum rai lu nga ai.
3. Jit dui ana htang tsi, sai htang shanyem: Kahkum si hta Ku rong ai, ku go masha hkum hkrang ningsa ningnan gahti galai lam hpe shadut dat lu, sai galo n-gun shaja ya re hte rau, masha hkum hkrang gata hta wuisinsu B shabyin shatai dat ai hta shang lom nga ai, shi go masha hkum hkrang na yitau sainu hta yen n mai ai arai re, jit dui ana htang tsi, sai htang shagrit shayom ai hta alak re akyu nga nga ai.
4. Ginsa ana shabyin wa ai bo arai shamyit: Kahkum si go ginsa ana shabyin shatai wa ai arai ya-shausonan jahten shabya ai akyu rong nna, ginsa ana htang ai n-gun rong nga ai, dai hta n-ga sin, sade n-gun shabai dat ya, sin, sade sainu bai byin tai wa na n-gun hpe shaja shangang dat ya mung no rai lu nga ai.
5. Galu gaba shadut: Kahkum si ko sin lo lo rong nna, masha hkum hkrang heson ngu ai arai, danbeji shabyin shatai ai ko shang lom lu ai majo, sade gasheng rai hta n lom n mai re arai rai nhtom, masha galu gaba kung wa na ahkyak rai gaja rai nga ai.
6. Masha myi man nsam ni tsom wa lu ai.
7. Ma hkum num bum shabung ana hte sai tso ana htang maja lu ai.
Kahkum si mai sha ai masha ni
Mayu na masha ni yong mai sha ai.
1. Hpum dinglai, kan sa yak ai sak gaba masha ni hte grai htuk ai.
2. Kahkum si go lum ai bo rai nna, shat kan gahtet, nsa n htun, madi nsa htun ai ni sharam sha ra ai. Dai hte rau lago yat manam ana lu, hongtan ana lu ni n mai sha ai.


text:
April 11, 2014 at 11:09 PM
April 11, 2014 ya shani 7:00Pm ten ram hta KIA Masat (3) Dap Ba Dap Dung (27) ginra U Lang Pa Ginwang Rung hte Up Hkang rung hpe masa nau n’tsawm wa sai majaw tinang maga na wan nat kau da sai lam shiga na chye lu ai. Myen asuya dap ni matu manoi htim gasat nga dingyang the tinang KIA maga na mung dang di lu ai made ninghkap shingle gasat nga ai lam na chye lu ai.
April 11, 2014 at 11:04 PM
April 11, 2014 ya shani 1:30Pm ten ram hta Manmaw kaw na lai lung wa ai myen asuya dap D-K-Ts-(21) kata na hpyen hpung n-gun (100) ram gaw hpyen modo (6) hte Loi Je makau Yaw Yung de du shang wa sai lam shiga na chye lu ai. Ndai Yaw Yung gaw Mai Ja Yang the mung nau ntsan ai shara re lam mung matut na chye lu ai.
April 10, 2014 ya shani KIA Masat (3) Dap Ba Dap Dung (27) ginra Hka Pra kaw gasat poi byin ai myen asuya dap Hk-M-Y-(601,522) pawng hpawn hpyen hpung ni Han Htet mare htumpa kaw du nga sai lam shiga na chye lu ai.
April 11, 2014 ya shani 2:00Pm ten ram hta KIA Masat (3) Dap Ba Dap Dung (12) ginra Shwi Gu dap na Hk-L-Y-(56) ni hpyen modo (3) hta n-gun hpring hpring htaw nna KIA Dap Dung (27) de lung wa sai lam shiga na chye lu ai.
April 11, 2014 at 11:01 PM
April 11, 2014 ya shani 7:20Am ten ram hta KIA Masat (3) Dap Ba Dap Dung (27) ginra Hka Hkye lahta Hka Pra Bum kaw myen dap Hk-L-Y-(96,88,68) hte Hk-M-Y-(522) pawng hpawn hpyen hpung n-gun (200) grupyin hte tinang KIA hpyen hpung ni laja lan agsat poi byin ai lam shiga na chye lu ai.
Ndai gasat poi hta myen asuya tai hpyen maga na yawm htum marai (10) ram si hkala machyi hkrum mat nna tinang KIA maga na marai (2) hkala hkrum ai lam na chye lu ai.
April 11, 2014 at 10:59 PM
April 11, 2014 ya shani KIA Masat (3) Dap Ba Dap Dung (27) ginra Hka Hkye hpyen yen dabang na mung masha ni Miwa hkran de hprawng bang wa ai hpe Miwa Asuya ni n-gu hte malu masha hpan hkum garan jaw ai lam shiga na chye lu ai.
April 11, 2014 ya shani KIA Masat (3) Dap Ba Dap Dung (27) ginra Lagat Yang hpyen yen dabang na mung shawa ni Man wing KBC hte RCM Nawku jawng lahkawng de hprawng bang wa ai hpe seng ang ai Nawku Hpung Ningbaw ni hte hpung masha ni gabu gara hkap tau shara madun la ai lam shiga na chye lu ai, dai shara (2) kaw nshang mat ai majaw KBC Nawku hpung masha ni hpyen yen masha nkau hpe modo (2) hte bai sa htaw la sai lam shiga matut na chye lu ai.
Ya ten Miwa mung jarit hte Man Wing Mare ni hta hpyen yen masha ni grai bai jat wa sai majaw garum nigtum ra ahkyak nga ai lam na chye lu ai.
April 11, 2014 at 10:52 PM
April 11, 2014 ya shani 9:00Am ten ram hta KIA Masat (3) Dap Ba Dap Dung (27) ginra Lauban Roi tawng a Noi Kret sun kaw myen asuya tai hpyen dap Hk-L-Y-(69,88) n-gun (200) grupyin hpung ni wa htim gap ai lam na chye lu ai.
April 11, 2014 at 10:52 PM
April 11, 2014 ya shani 8:30Am ten ram hta KIA Masat (3) Dap Ba Dap Dung (27) ginra Mau Swi Awng Lawt Yang mare de dung (12) ni hpyen garum na matu hpyen hpung garan nna lung wa ai hpe myen asuya dap Hk-L-Y-(68) hte Hk-M-Y-(522) pawng hpawn dap ni n-gun (150) grupyin hkap gasat ai majaw gasat poi laja lana byin ai lam na chye lu ai.
Ndai gasat poi hta myen hpyen asuya dap maga na yawm htum marai (7) daram hkala nna marai (4) ram hkrat sum ai lam na chye lu ai.
April 11, 2014 at 10:47 PM
April 11, 2014 ya shani 8:00Am ten ram hta KIA Masat (3) Dap Ba Dap Dung (27) ginra Bang Hkam Pa Ginwang Daw kata na Saw Yang Bang ngu ai shara de Myen Dap Nu (88) ni du shang wa ai majaw tinang KIA hpyen hpung ni hte laja lana gasat poi byin ai lam shiga na chye lu ai.
Ndai gasat poi hta myen asuya maga na si hka shiga tup hkrak nchye lu shi tim, si hkala machyi hkrum ai lam law ai hpe na chye lu ai.


text:
skip to main |
skip to sidebar
Kachinland : shiga
Shiga gaw, mani (19.3.13)
hta Mogaung e Hpakant de lung wa na matu M hpyenla ni modo hte 700-800 daram
bai du jat ai lam na lu ai. Ya yang mungmasha ni gaw, majan bai byin wa na hpe
makram jawng nga ma ai. LZ de lawuga na Hpungkyi ni SS lam hkawm lawm masu let,
jashawn la ai hkrum nna du taw nga ai gaw Kaichyan ni re majaw, Lachyum n kaja
ai; Kumla n kaja ai; Kaning re awu asin mandan lakle ni, sawa sagan ni woi lung
wa ma n dang chye ai; majan bai shabyin na matu lai ladat hkum sumhpa bai galaw
nga ma ai nga nna, MKA de na kyu hpyi hpung ni hkrit tsang ai lam shana wa ma
ai. JIC gaw, n tsang ra na re; LZ gaw akyu hpyi ai buga ginra she re; KK ahkaw
ahkang jaw na n re; myit asan hte majan bai n byin u ga she akyu matut hpyi nga
ga ngu nna, htang shana dat nngai.
Kamsham let,
JIC


text:
Zuphpawng kaw sa du dung lawm ai, myit su ni hku n-na, langai hpang langai, madu a mying, a myu, myen mung gara kaw na, ya' gara magam bungli hta shang tsap gun hpai nga ai ni hpe shachyen ngut ai hpang, Duwa Hkun Sa hku n-na, mung masa hte' seng ai, shi a mahkrum madup ni hte' sa du dung lawm ai myitsu ni hpe hpaji jaw lai wa sai re.
Anhte Jinghpaw mung hpe awm dawm a hkaw a hkang(snr) gum rawng gum sa ladat hte' up hkang ai Mungdan(snr) Mungdaw langai byin wa na matu, hpa baw ladat ni lang let galaw hkawm sa wa ra ai, langai hte' langai, uhpung hte' uhpung myit hkrum ra ai, mung masa hpe ganing re ai ladat myit jasat ni hte' galaw ra ai nga ni hpe, Duwa Hkun Sa hku n-na, sang lang dan mat wa ai hku re. Bai n-na, anhte Jinghpaw ni, media hpe a kyu rawng rawng chye jai lang jashawn ra ai nga n-na mung hpaji jaw ga tsun mat wa sai hku re.
"Myu hpe n-gup hte' sha n-tsaw ga. Ta tut magam bungli ni hte' tsaw ga" nga n-na mung tsun shadum lai wa sai hku re. Shi hku n-na mung, England mungdan kaw mai nga nga ning leng e', Myu hte' Mungdan a matu ngu myit let, England kaw na, Thailand de' htawt sit wa n-htawm, mung masa lam yen hta, KNO/ENC a ning gawn amu madu hku n-na, shang lawm gun hpai nga ai re lam chye lu ai. KRC ningbaw Maran Di La tsun dan wa ai hta, "N-dai Duwa Hkun Sa gaw, htawng (7) ning rawng lai wa sai rai n-na, htawng lahkawng (2) ning hta rawng nga yang, myen asuya hku n-na shi hpe, "Nang hpang de' mung masa bai n-galaw sai nga ai hpe lekmat lu htu yang gaw, nang hpe dat ya na" nga tsun tim, Duwa hku n-na, "ning dang" kau ai hte', htawng (7) ning rawng lai wa sai re" nga n-na tsun dan wa ai. Dai hpang, Duwa Hkun Sa hpe, KNO a ningbaw rai nga ai, Bawm Wang La Raw shaga la n-na, KNO Ginjaw a, Ning gawn amu madu lit shatsam da hkrum sai re lam chye lu ai.
Duwa tsun n-gun jaw lai wa ai hta, Mungdan Gawda Tara (Constitution) hpe hti n-na hka-ja yu na matu mung n-gun jaw lai wa sai hku re. KNO ni ka da ai, Kachin State Constitution Draft hpe mung hti n-na, mu mada ai lam ni hpe tsun dan marit, nanhte tsun dan jang she', ra rawng ai lam ni hpe anhte hku n-na, bai gram lajang n-htawm, Second Draft hpe bai dip shapraw mat wa na re lam tsun lai wa sai hku re.
UN(United Nation) kaw na, myen asuya hpe galoi mung tsun nga ai, "tri-partite dialogue" byin wa sai ngu ga. Myen asuya hte' tsun shaga shing jawng na a tsam, hpaji chye ai masha anhte kaw marai kade' nga sai kun ?? nga ai ga san(question) gaw, mung masa, myu sha lam yen hta shamu shamawt nga ai, myitsu salang ni a kraw kata de' a dawt shang bang mat wa sai hku re.


text:
De KIO/KIA hte Daphpawm,
Lai mat wa sai Nov. praw hta amyu bawsang laknak lang rawtmalan uhpung ni Daphpawm gawgap sa wa na myit hkrum dawdan masai.
Daphpawm galaw sa wa ai labau hpe yu yu yang, KIO/KIA ningbaw kaba Maran Brang Seng a prat hta NDF hku nna shawng galaw lai wa yu sai. Daphpawm ni jawm gasat shara la nna Munghpawm Asuya (Federal Asuya) ndau ai n na yu ai. KIO/KIA ni gap hkat jahkring nna Myen hte simsa lam la mat wa ai majaw, NDF kaw nna shale kau hkrum sai.
De hpang 2001 ning hpang de Doi Htaleng kaw KIO/KIA kaw nna myit hkrum ai hte M.A (Military Alliance) ngu ai hta training ni jawm la nna galaw lai wa sai. Sat lawat amyu myu a majaw, dum dum hte hte hte bungli n byin mat ai hpe na ga ai.
De hpang lai wa sai shaning hta Federal Army hku myit hkrum nna hpaw na matu shim ai hku hpang nga sai lam na lu ai. Daini Du Kaba Nban La shinggan de le hkawm wa ai hpang BGF hpe n hkap la ai lam galaw sai. N galaw yang n byin na re ngu myit jasat hte May 2010 hkan kaw nna Federal Hpyendap hpaw na matu amyu bawsang laknak lang uhpung ni hpe jawm mahkawng nna jawm bawngban galaw sa wa ai hta, Nov. praw hta bungli jawm galaw na myit hkrum lam lu la ai kaw du hkra rai sai.
Dai hta hka, mani daini DKBA hte Myen hpyendap ni mahti hkat wa masai. KNU gaw tinang amyu langai sha re majaw hpyenma, arung arai hte garum nna hpyen man de shang nga masai. Dai wa, ya hte myit hkrum lam la da ai SSA-N hte KIA hpyenla ni ganang rai nga ma ta? DKBA a shawnglam majan hta garum na offer (n lu shadu na mi raitim) sha pi gaw jaw masai kun? Hpyendap n-gun hte n lu garum yang, logistic (ra ai arung arai) hte gaw garum na lam ni nga masai kun? Ya hte myit hkrum nna dawdan hpaw da ai Daphpawm hpe test (chyam ai) galaw ai lam rai nga ai.
Ndai laman sha myit hkrum lam la da nna hpaw hpang da ai Daphpawm gaw majoi aten shama gamung dup, scholar (hpaji ninghkrin) hte funders (alu garum ai ni) ni, analysis (sawk jep nna) galaw nna paper ka, funding gumhpraw tam jat shara a matu sha on paper (maisau) kaw nga ai Daphpawm n rai yang kaja na re ngu mu mada ai. Kaja wa lata tut de shada jawm galaw sa wa lu ai, Federal Union a lahkam de woi galaw sa wa lu ai uhpung rai wa u ga, madi shadaw let myit mada kam ai.
Lai mat wa sai Nov. praw hta amyu bawsang laknak lang rawtmalan uhpung ni Daphpawm gawgap sa wa na myit hkrum dawdan masai.
Daphpawm galaw sa wa ai labau hpe yu yu yang, KIO/KIA ningbaw kaba Maran Brang Seng a prat hta NDF hku nna shawng galaw lai wa yu sai. Daphpawm ni jawm gasat shara la nna Munghpawm Asuya (Federal Asuya) ndau ai n na yu ai. KIO/KIA ni gap hkat jahkring nna Myen hte simsa lam la mat wa ai majaw, NDF kaw nna shale kau hkrum sai.
De hpang 2001 ning hpang de Doi Htaleng kaw KIO/KIA kaw nna myit hkrum ai hte M.A (Military Alliance) ngu ai hta training ni jawm la nna galaw lai wa sai. Sat lawat amyu myu a majaw, dum dum hte hte hte bungli n byin mat ai hpe na ga ai.
De hpang lai wa sai shaning hta Federal Army hku myit hkrum nna hpaw na matu shim ai hku hpang nga sai lam na lu ai. Daini Du Kaba Nban La shinggan de le hkawm wa ai hpang BGF hpe n hkap la ai lam galaw sai. N galaw yang n byin na re ngu myit jasat hte May 2010 hkan kaw nna Federal Hpyendap hpaw na matu amyu bawsang laknak lang uhpung ni hpe jawm mahkawng nna jawm bawngban galaw sa wa ai hta, Nov. praw hta bungli jawm galaw na myit hkrum lam lu la ai kaw du hkra rai sai.
Dai hta hka, mani daini DKBA hte Myen hpyendap ni mahti hkat wa masai. KNU gaw tinang amyu langai sha re majaw hpyenma, arung arai hte garum nna hpyen man de shang nga masai. Dai wa, ya hte myit hkrum lam la da ai SSA-N hte KIA hpyenla ni ganang rai nga ma ta? DKBA a shawnglam majan hta garum na offer (n lu shadu na mi raitim) sha pi gaw jaw masai kun? Hpyendap n-gun hte n lu garum yang, logistic (ra ai arung arai) hte gaw garum na lam ni nga masai kun? Ya hte myit hkrum nna dawdan hpaw da ai Daphpawm hpe test (chyam ai) galaw ai lam rai nga ai.
Ndai laman sha myit hkrum lam la da nna hpaw hpang da ai Daphpawm gaw majoi aten shama gamung dup, scholar (hpaji ninghkrin) hte funders (alu garum ai ni) ni, analysis (sawk jep nna) galaw nna paper ka, funding gumhpraw tam jat shara a matu sha on paper (maisau) kaw nga ai Daphpawm n rai yang kaja na re ngu mu mada ai. Kaja wa lata tut de shada jawm galaw sa wa lu ai, Federal Union a lahkam de woi galaw sa wa lu ai uhpung rai wa u ga, madi shadaw let myit mada kam ai.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
Wunpawng Mungdan Shanglawt Asuya Dap Ba (5) n pu na KIA myu tsaw share shagan ni hte myen tai hpyen ni dai hpawt daw Ban Dawng Yang kaw gap gasat lai wa sai lam shiga na chye lu ai. Kata lam shiga hpe a tsawm n chye lu shi ai.
BAN DAWNG YANG GAW GASAT
Wunpawng Mungdan Shanglawt Asuya Dap Ba (5) n pu na KIA myu tsaw share shagan ni hte myen tai hpyen ni dai hpawt daw Ban Dawng Yang kaw gap gasat lai wa sai lam shiga na chye lu ai. Kata lam shiga hpe a tsawm n chye lu shi ai.
Labels: Jinghpaw Mung Shiga


text:
JUMZANG DAU LUM A SANGLANG AI LAM
Labels: Jinghpaw Mung Shiga
12 comments:
- Anonymous said...
-
DauLum e
nang tsun mayu ai gaw jinghpaw kasa shiga ka shut
ai ngu tsunmayu sam ai.
- August 20, 2012 at 8:11 PM
- sammung ramma said...
-
jinghpaw kasa mung na shut na rai na re dai hpe comment jaw ai ni ma yaw gaw wp rai nga ai mara ngu hkum mu mu
- August 20, 2012 at 8:44 PM
- Anonymous said...
-
Jinghpaw Kasa na shut na mung gaw nrai na re.. Shiga ngu ai gaw ta tut hkam sha ai ni ka ai nre sha mu chye ai ni, na lawm chye lawm ai ni. hkam sha lawm ai ni ka ai re majaw rai nga ai. Kaja wa gara hku byin wa ai ngu gaw USA Lum Tu hte Dau Lum yen she grau chye na re.
- August 20, 2012 at 9:41 PM
- Anonymous said...
-
shan ya a gamung hpe makau na ni shawu lawm ai rai ang sai. shada mara n mu hkat ga.
- August 20, 2012 at 10:06 PM
- Jatawng Naw said...
-
Umm.. Ya na zawn lawan myit shakawp mawai la let WP myu sha shawa yawng hpe sang lang dan ai majaw grai kabu ya sai. Anhte myusha shada, manaw manang shada, kraw kata kaw ip da ai lam n nga ai sha tsun dan, bawngban hparan la chye nga ga. Grau nna tinang hta kaji htum ai hpu nau ni matu shakut daw jau nga ga law.
Karai Kasang kaw na Kaja ai wunli shaman chyeju anhte myusha ni ntsa hta tut nawng jaw ya nga u ga.
- August 20, 2012 at 10:22 PM
- Sinlum Brang said...
-
Ummm.... Na Lu ai daram nga yang Dau Lum mung ga tsawmra shalai da ai nga ma ai. Grai hkrap hkra sa tawngban ai Hpung Up Sara hpe pyi Hkyam sa n jaw ai nga rai Lu ai. Galaw byin ngut ai hpang tawngban hkat na hta tawngban n ra hkra shawng kaw na koi yen hkyen lajang da ai baw rai nga ai.
- August 21, 2012 at 12:41 AM
- Anonymous said...
-
Majan byin nna wunpawng myu sha yawng bawnu shachyai nga ai ten kaga lam ni naw shazim da mu law.
- August 21, 2012 at 6:25 AM
- Anonymous said...
-
dau lum e dvd n lu dut na myu sha shada shawa hkat ai hku gaw n di ga.ngai nang na dvd ni sum la hkrung ni n mu yu tim nang galaw dat ai bung li gaw grai shut sai rai na re.nang gwi yang ga ga jasam ni hpe shawng shawa sha u yaw.hpang kalang n dan nga shi ga na ai ten nang na prat mung rubbish bin kaw rau rai sai ngu matsing da sa nu..
- August 21, 2012 at 7:11 AM
- Anonymous said...
-
Anhte maigan kaw nga ai ni gaw Zum Zang Dau Lum hte USA Tu Lum na manghkang hpe internet kaw sha hti hkrup na chye la ai gaw, kade ram teng na kade ram shai ai ngu mung shan lahkawng sha chye na re.Tim, hpa mi nga nga anhte Wunpawng wuhpung kata shadada ning re manghkang kaja nan byin lai wa sai nga chye lu ai majaw grai myit n-pyaw tim shan lahkawng shada tawngban hkat ai hpe mu lu ai majaw n-gun lu ga ai. Ya ten anhte Wunpawng ni ning rai chyamchya shakut shaja nga ga yang, anhte yawng tinang du ai shara tinang lu galaw ai atsam hte myusha lawt lu na matu lama mi sha pa lu gunhpai lu galaw yang grai kaja na re. Shadada sha gaw n'ahtu hkat gaw law.
- August 21, 2012 at 8:59 AM
- Hkawng Dau said...
-
Chyena hkat, mara raw hkat ai hpe gaw, hkap la ya ra ai,kadai hpe mung mara nshagun yang kaja sai, raitim ndai kaw na sharin la na, kadai raitim, myu sha shada da shut ai nga jang, ti nang wu hpawng kata kaw sha shading sharai hkat yang kaja ai. Myen ni hpe sara galaw, kam ai myit jasat, an hte myu ni a kata hta galai ra sai. Myen hte pawng galaw sha nga ai, myu sha ni hpe yu hkyet rung ai,yu yu u, Ting Ying, Lasang Awng Wa, Hkyet Hting Nan, Lajawn Ngan Seng..., ndai ni myen na shingna tai ya nga ma ai. Hkau Dau Lum sha nre kadai raitim, shada da mara raw, chyena hkat nna, myit hkrum na ahkyak nga ai. Ndai mabyin gaw, kaman gaw nre, manu dan ai an hte yawng a matu sharin la mai ai lam rai sai. An hte myu sha shada dip sha ai, roi sha ai, garan ginhka ai, manawn masham ai myit jasat ni, moi jiwe jiwa prat kaw na nga ai. Dai hpe galai shai ra sai. Ti nang saidaw saichyen ni hpe hkra yang myit machyi chye ra ai, grai ahkyak ai aten hta, kadai mi shut ai raitim shada da manghkang nbyin na matu ahkyak dik re ngu mu mada ai law.
- August 21, 2012 at 9:26 PM
- Anonymous said...
-
Dau lum nang myen sa wa rau pawng n-na hpung up hte hpung sara ni a kasha hpe ra ai hta jan n-na jahkrit shama let sha wa sha ai ma jaw karai kasang nang hpe sha dum ai re yaw. Ya kaw na gaw jinghpaw wunpawng myu-sha ni kam gim ai shing-ni bying hkra sha kut sa nut yaw.
Lashu ram nihku n-na sa di jaw dat ga ai.
Myen rau pawng n-na myu-sha ni hpe roi mayu ai ni yawng jinghpaw kasa shi-ga dap hpe dum mu yaw.
La bau hka kap mat na.
- August 22, 2012 at 9:37 AM
- Anonymous said...
-
Dau lum nang myen sa wa rau pawng n-na hpung up hte hpung sara ni a kasha hpe ra ai hta jan n-na jahkrit shama let sha wa sha ai ma jaw karai kasang nang hpe sha dum ai re yaw. Ya kaw na gaw jinghpaw wunpawng myu-sha ni kam gim ai shing-ni bying hkra sha kut sa nut yaw.
Lashu ram nihku n-na sa di jaw dat ga ai.
Myen rau pawng n-na myu-sha ni hpe roi mayu ai ni yawng jinghpaw kasa shi-ga dap hpe dum mu yaw.
La bau hka kap mat na.
- August 22, 2012 at 9:41 AM


text:
Wednesday, January 3, 2007
Myitung Thomas a Malaysia KDO de shagun laika
Do you like this story?
Tsawra ai kahpu kanau, kasha Kamli hpang laika shana dat ai. Nang yaw shada ai lam ni, 2007 ning hta grau nna, awng dang u ga ngu nna, kyu hpyi ya nngai law. Tinang amyu sha rawt galu kaba na matu shakut nga ai lam na lu ai majaw grai a rawng la kabu nga ai. Bungli grau nna masan sa wa lu na matu n-gun jaw dat ai. Akyu rawng na zawn re na ni hpe sha hkap la ya rit.
1. Jinghpaw mungkan hpe maram yu yang shada myit hkrum ai lam nnga ai hpe adan alen mu lu ai . Anhte Wunpawng myu sha ni wuhpung wuhpawng hku nna, Miwa mung, Myen mung hte India mungdan ( 3 ) kaw shanu nga ai. Raitim shada n-gun lu hkra re ai myit hkrum gahkying gumdin lam nnga ai.
2. Dai mungdan ( 3 ) kaw nna mungkan mungdan ni hta shanu nga ai ni shada mung magyep kap hkat ai lam nau nnga ai hpe mu lu ai.
3. Tinang kanu mungdan kata kaw nga ai anhte amyu sha ni mung, shabawn, hkang tawn da ai hpun shabawn ayai mat ai hpa grau na du mat sai.
4. Tinang kanu mungdan kata nga ai hpu nau ni hpe ya aten wuhpung wuhpawng kaba hku nna, gahkying gumdim shangun nga ai gaw KBC sha rai nga ai hpe maram lu ai. Dai KBC kata kaw makam masham lam re majaw laknak lang ai hpyen hpung ni yawng lawm nga ai. Laknak lang ai hpyen hpung ni hpe gahkyin gumdin na matu grai naw yak nga ai.
5. Tinang kanu mungdan ( 3 ) hte maigan kaw nga nga ai anhte hpaw tawn da lu ai wuhpung wuhpawng ni mung grai myit hkrum ai zawn kata lam nru ara ni law nga nga ai. Shada myit hkrum ra ai ngu yawng chye timung myit hkrum na lam hpe shada lit la let n-gun dat, da ting shang lawm ai lam n-nga ai.
6. Lahta de na lam gaw ngai na ningmu ni rai nga ai. Dai majaw anhte kanu mungdan na hpu nau ni hpe shada gahkyin zinlum la lu na matu laknak lang ai hpyen hpung ni re majaw nloi shi ai raitim maigan de du nga ai anhte ni tinang kanu mungdan de na amyu sha ni a lam hpe mahkrum madut la nna World Kachin Unity Association ( Mung masa hte amyu sha rawt galu kaba hpung ) zawn re lu hpaw yang grai htap htuk na ngu maram lu ai.
7. Anhte Wunpawng amyu sha ni masa lam amyu a majaw party hpung gade law timung shada sat hkat ai lam n galaw ga. shada garum madi shadaw hkat ai hku she di saga.
8. Ngai na mahkrum madup langai mi nga ai. Wun Rawt Nawku Hpung na hpu nau marai 20-30 daram hpe Bangkok mare UNHRC tsing yam tsingdam hkrum ai masha ni hku nna woi shawk shawn ai shaloi tinang amyu sha ni dai rung kaw amu gun ai masha n-nga ai majaw myi mam grai kaji let tsun dang rang nna lu shang lu ai. Dai majaw UNHCR rung , NGO rung hte tinang nga ai mungdan kaw dai mungdan masha( Citizenship ) lu hkra shakut nna Asuya rung magam hpe gun hpai lu na matu shakut ra sai. Malysia de annhte galaw ai grai hkrak ai. Rung tsang hte tsang kaja ai maga hku nna adawt nna anhte amyu sha lam hpe kaga amyu sha( Chin, Karen. Rohijah) zawn hpyi ra sai.
9. UNHCR hte seng nna laklai ai shi ga ni nga yang chyeju hte shana ya na hpe hpyi lajin ga ai. Shada matut mahkai ai lam hte tiang amyu sha ni a matu kaja ai shi ga ni hpe shada htai lai hkat saga.
10. Malaysia hte Singapore de na hpu nau ni ( KDO ) hpe yu nna anhte n gun grai lu ai. Shada madi shadaw mat wa na re. Ngai nau ngai sha hpe shadum mayu ai hta anhte amyu sha ni a kaba dik ai mahkang gaw “ Ningbaw galaw mayu ai lam hte Hpaga yumga ja gumhpraw lam “ rai nga ai. Nang shabra ai hte maren “ Kachin State Day” galaw na matu salng ni hte bawngban na re. Hpang de matut mahkai hkat ga.
Ngwi pyaw hkam kaja nga u ga.
Chyeju dum let,
Myitung Thomas
Call : 085-8126785
E-mail : myitungthomas@yahoo.com, kachinchurchbkk@hotmail.com
okck91206@yahoo.com
This post was written by: Franklin Manuel
Franklin Manuel is a professional blogger, web designer and front end web developer. Follow him on Twitter


text:
Maumwi 5: Ruyak Prat Hpang Ai
Edin sun shinggan e, Adam yan Ewa jam jau amyu shagu hkrum ma ai.Lusha a matu ruyak ai hte amu galaw ra sai. Shanhte a makau grup yin e, tsawm la ai namsi hpun ni a malai, ju hpun ni law law tu nga ai hpe shan mu ma ai. Adam yan Ewa gaw Karai Kasang ga n madat nna, shi hte jinghku nlu hku ai majaw, ndai zawn byin ai re.
Grau n kaja ai gaw, Adam yan Ewa si na matu hpang wa sai.Naw matsing ai kun? Hpun langai mi na namsi hpe sha jang si na re, nga nna Karai Kasang shan hpe sadi jaw tawn ai. Sha ai shani e nan si na matu hpang wa sai. Karai Kasang a ga hpe n madat ai gaw, grai angawk ai lam re.
Adam hte Ewa a kashu kasha ni yawng gaw, shanhte a kanu kawa hpe Edin sun kaw na Karai Kasang shapraw kau ai hpang e, shangai ma ai. Dai re nna kashu kasha ni mung, gumgai dingla wa nna, si ra sai.
Adam yan Ewa gaw Yehowa a ga hpe madat mara yang sha shan a prat hte, kashu kasha ni a prat, ngwi pyaw nga na re. Ginding aga ntsa e, ngwi ngawn ai hte, prat dingsa nga lu na ma ai. Kadai mung, machyi makaw ai, gumgai dingla ai, si hkrung si htan n hkrum na re.
Shinggyim masha ni ngwi pyaw ai hte, prat tup asak hkrung nga na hpe, Karai Kasang ra sharawng ai. Lani mi na nhtoi hta nga lu na hpe shi ga sadi jaw tawn ai. Ginding aga ma hkra hta tsawm htap nga na sha n-ga, masha yawng hkam kaja na re. Ginding aga a ntsa e, langai hte langai hku hkau nna Karai Kasang hte mung jinghku hku ai hkrai rai na re.
Raitimung Ewa gaw Karai Kasang a jinghku langai mi nrai sai. Dai majaw Kasha shangai ai shaloi, shi a matu nloi sai. Shi n ji n mu machyi ai. Yehowa a ga hpe n madat ai majaw, yawn hkyen ai lam amyu shagu shi hta hkrum sai. Teng ai nrai ni?
Adam yan Ewa gaw shayi shadang sha law law shaprat ma ai. Shan a kasha alat shangai wa ai shaloi, shi hpe ka-in nga nna, amying shamying ai. Lahkawng ngu na la kasha hpe, Abela nga nna, shamying ma ai. Shan nau hpa baw byin ai kun? Nang chye a ni?
Ningpawt Ninghpang 3:16-23; 4:1, 2; Shingran 21:3, 4.


text:
By Sau Ka-mai 1948 ning January shata (10) ya gaw, Jinghpaw Mungdaw byin pru hpang ai n’htoi re. Britisha Asuya a lata na Myen
Labau
Hkawm Wa (Kunle) Rev. Yo Jawng Hawng Hkawng A Magam Gun Prat Labau Kadun
Sawk sagawn ai, Rev. Dr. N-Gan Tang Gun Mungkan Madang hte Shingdaw Lu ai Sasana Hkrun Lam. Tsaban 20 ning a kaang prat hta
KACHIN HPE SAWK SAGAWN DINGLIK MARAM YU YANG. (Lamu ga Masa hte Ginru Ginsa Hkrang) ( Part-1)
KACHIN HPE SAWK SAGAWN DINGLIK MARAM YU YANG. [ Prat dingsa Kachin ahtik labau hpe tsunlu na matu, lakap shamyet na sakse sakgan ni
Sarama Kaba Manam Ah Nan (Shawnghtawk Tsing Pan) a labau
Shawng de Manmaw Ginwang, Manje Ninghtawng, Shawnghtawk mare hta nga lai wa nna, ya Myitkyina Ginwang Janmai Buga, Hpung lawk (8) kaw shanu nga
SHARE SHAGAN
Lashio Ginwang, Mung Jet Bang Shau mare na Hpung Up Sara Lahtaw Balawng Du (wai wa sai) hte Jawng Saranum Lahpai Nang Htang yan
Pulitzer Kumhpa Kaba Madu Hkangda Esther Htu San
Ya hte kade nna shi ai aten hta sha shiga mungkan hta tsaw dik masat da hkrum ai Pulitzer kumhpa kaba hpe Wunpawng shayi
LABAU GINSHI
DU DAJU LAHTAW ZAU SENG A LABAU KADUN Lashio Ginwang, Mung Jet Bang Shau mare na Hpung Up Sara Lahtaw Balawng Du (wai wa
RU HKA LAM RU HKA HTE SENG NNA JEP SAGAWN TARA RUNG DUNG AI LAM
Moi prat hta ru hka lam langai ngai jahta na rai jang, seng ang ai mare Agyi mare Du wa kaw dai amu hte
WUNPAWNG BAWSANG NI
Sara Pungga Ja Li Wunpawng labau hpe hkai yang, Wunpawng sha ni bawsang kru a kaji kaw na hpang ra na rai nga ai.
Wunpawng Mungdan Shanglawt Hpung (KIO) Ningbaw Ni Democracy Mungkan De Lam Tam Matut Mahkai Shakut Wa Sai.
1965 ning shaning, nnan daw de No. 2 Brigade Headquarters kaw nna, India Mundan de, Hkamung Bum, Chyau Kang Hkyet lam hku nna Du


text:
-
Laiza FM
September 10, 2015 / KNET / 0
Categories: Laiza FM, Uncategorized
KIO Dingda Ginwang Ginjaw Ni Hte Mung Myit Buga Pawng Hpawm Kani Nanghpam Pat Jasan Komiti Ni Kani Lu Rim Ai Shiga Myen La Lahkawng Mu Achye Nna Si Hkrum Ai Shiga
Recent Posts
- 12th lang na KBC La sharin hpawng kaw na wa ai Mungmau ginwang Kawa La ni hpe Myen Hpyen Dap ni rim da
- Dum Hpawng Kadit mayan kaw gasat gala majan byin
- Myen hpyen hpung ni mare masha ni a Nga, Dumsu sat sha kau ya
- 12th lang na KBC Kawa La sharin hpawng ngut sai
- KIA hte Myen hpyen hpung ni laja lana gasat gala majan byin
- Ja htu sha ai Mung masha ni hpe myen hpyen ni yen shangun
- Myen hpyen ni Hka Pra Yang mare hta Helicopter (2) hte sa gap
- P.T.Ts hpyen hpung ni Mung mare masha ni a lamu ga hpe madu la nga
- Hkap Tau La Ga Ai
- Kuthkai ginwang kaw laja lana gasat gala majan byin


text:
HPUNG KONGSI
Yangon Jinghpaw Wunpawng Hkalup Hpung a Sasana magam bungli ni hpe Hpung Kongsi kaw nna yawng myit hkrum ai hte woi awn galaw sa wa ai re. Hpung Kongsi Ladaw hpe (2) ning masat da ai, Hpung Kongsi malawm ni hpe (2) ning hta kalang lata san, shatsam mat wa ai. Ka lajang myit hkrum da ai Gaw Da ai Tara hte maren dawdan, woi awn sa wa nga ai. 2006 ning kaw na, Dawdan Komiti (EC) hpe n tawn mat sai sha, Hpung Kongsi hpe sha laning mi (6) lang zuphpawng sa wa nga sai re. Hpung Kongsi gaw hpung ting a malai tai nna, amu bungli lam shagu hpe woi awn lajang sa wa na. Hpung galu kaba ngang kang wa hkra, hpaji daw, ladat shaw, sumru jasat let dawjau hparan woi awn ningshawng nga ai re.
Malawm Ni
2010- 2011 Ning Hpung Kongsi Malawm ni
A. Hpung Woi Sara/ma ni
B. Hpung Kongsi Magam Gun ni
Hpung Rung
Hpung Kongsi a woi awn ai hte law la ai Hpung magam bungli ni hpe Aten hpring Rung Magam Gun yawng marai (23) hte gun hpai shakut shaja nga ai.
Yangon Jinghpaw Wunpawng Hksiop Hpung
2010 - 2011 Hpung Kongsi Magam Gun ni a N-gun Awai Hpawng
February 27, 2010, Retreat Centre, 10 Mile, Inndagaw, Pago.
5 Ning Masing Bawngban Hpawng
hpung kongsi zuphpawng
hpung kongsi retreat
hpung kongsi christmas dinner


text:
Hkungga ai Myit Rum ni yawng,
Majan 4 ning hpring ladu hkrum nhtoi hta, mungkan ting na Wunapwng myu sha ni yawng shamu shamawt lu na matu ya aten kaw nna hkyen lajang bang wa saga ngu saw lajin dat mayu nngai.
1. Yangon mare kaba kaw du nga ai Wunpawng Ramma ni yawng, 10 May 2015, Noon time 12:00 kaw nna, Kachin Women Peace Network a rung gaw, 3rd Floor, 22nd Kyan Khin Street, (Off Baho Road) Gwa Zay makau, San Chaung township kaw alu sha du sa nna, dai shani e, Yangon kaw gara hku shamu shamawt mai ai jawm bawngban ga. (Laban shana de Ramma hpawng nga ai majaw). Myitsu Salang hte Hpawmi ni gaw, shana de 3 PM daram hta bai sa jawm shang lawm yang, ramma ni woi awn galaw na lamang ni hpe, anhte gara hku shanglawm, garum lu na hpe chyeju na re, ngu myit mada da nngai.
2. Myanmar mungdan shara shagu e nga ai Wunpawng ni yawng mung, tinang a du nga ai shara shagu kaw woi awn galaw sa wa ga, ngu,. saw lajin mayu ngai nngai.


text:
Ngwi Pyaw Ai Kun Dinghku Hpe Gara Hku Lu La Mai Na Ta?
Nang gara hku shadu ai rai?
Tsawra myit hte kun?
Ja gumhpraw hte kun?
Kaga lama ma hte kun?
Chyum Laika Hta Tsun Da Ai Lam
“Karai Kasang a mungga madat la nna, hkan nang ai ni gaw a lu ma ai.” —Luka 11:28.
Chyum Laika Hta Na Nang Lu La Mai Ai Akyu Ni
Teng man ai tsawra myit hpe lu la na.—Ehpesu 5:28, 29.
Shada da hkungga lara ai lam lu la na.—Ehpesu 5:33.
Myithkrum rap ra ai lam lu la na.—Marku 10:6-9.
Chyum Laika Hta Tsun Da Ai Lam Ni Hpe Kam Mai A Ni?
Kam mai ai lam ni nga ai. Nkau mi gaw:
Karai Kasang gaw kun dinghku hpe nnan de ya ai wa re. Chyum Laika hta Yehowa hpe “kawa ngu shamying ai, yawng hte a npawt daju Kawa” nga nna tsun da ai. (Ehpesu 3:14, 15) Maga mi hku tsun na nga yang, kun dinghku prat gaw Yehowa a majaw byin pru wa ai re. Dai hpe chye na matu hpa majaw ahkyak a ta?
Ndai lam hpe myit yu u. Grai mu ai shat mai hpe sha ngut ai hpang, dai hta hpa ni bang shadu da ai hpe chye mayu yang, kadai hpe san na rai? Dai shat mai shadu ai wa hpe san na n rai ni?
Dai zawn sha, kun dinghku ngwi pyaw na lam ni hpe chye mayu ai nga yang dai hpe nnan de ya ai Yehowa Karai Kasang hpe san ra na rai nga ai.—Ningpawt Ninghpang 2:18-24.
Karai Kasang nang hpe yu lanu lahku nga ai. Kun dinghku kata na masha shagu gaw, Chyum Laika hta tsun da ai, Yehowa a hpaji jaw ai ga ni hpe, shakut nna hkan sa yang, hpaji rawng ai ni tai wa na re. Hpa majaw rai? “Shi nanhte hpe lanu lahku tsang ya nga ai” majaw re. (1 Petru 5:6, 7, Kabu Gara Shiga) Yehowa gaw, nang akyu lu na hpe ra sharawng nga ai. Dai majaw, shi sharin ya ai lam ni gaw, anhte a matu galoi mung akyu nga ai.—Ga Shagawp 3:5, 6; Esaia 48:17, 18.
Sumru Yu Ga
Kaja ai dinghku la, dinghku num hte kaja ai kanu kawa gara hku byin mai na ta?
Ndai ga san a matu Chyum Laika mahtai hpe EHPESU 5:1, 2 hte KOLOSE 3:18-21 hta mu lu ai.


text:
Hkungga tsawra ai ramma manaw manang ni, “Ramma hte Ja Gumhpraw” ngu ai ga baw hte seng nna, gam garan kachyan ya mayu nngai. Tsawra ai ramma manaw manang ni, lai mat wa sai ten ni hta ramma a manu hpe sang lang dan chyalu rai sai re. Ya matut nna, Ja gumhpraw a manu hpe bai sawn maram yu ga. Ja gum hpraw gaw – anhte Ramma ni a chye da ra ai, hpaji lam magup sumhpa hpe jaw ya lu ai, tinang sa mayu ai, du mayu ai shara de, du shangun ai, machyi makaw hkrum ai ten hta shamai shatsai ya lu ai, dum nta kun dinghku masha ni hpe myit shapyaw ya lu ai hte anhte a myit hpe mung shapyaw ya lu nga ai. Tsun lai wa sai lam ni hte hpring zup nga ai, ja gumhpraw gaw anhte ramma ni a prat hta mung, grai ra ahkyak ai hta lawm nga ai re. Ja gumhpraw hpe kaja ai hku nna, jai lang chye yang anhte a prat hta akyu law law jaw ya lu nga ai.
Ya daini, ja gumhpraw lu lawm ai ni a matu, laika hpaji sharin la na, grai loi ai raitim, nlu nlawm, matsan mayan ni a matu gaw, laika hpaji sharin hkaja ai lam hta nloi la nga ai re. Dai majaw, ginhtawng jawng dat ten hta ja maw sa, ri gawng ai magam bungli hte kaga gumhpraw lu mai ai mgam bungli amyu myu ni hpe galaw shakut let, jawng lung shabrai hpe tam shakut nga ai, tsawrai ramma manaw mannag ni mung law law rai nga ai re. Yana zawn shakut nga ai, ramma ni gaw, ja gumhpraw hpe grai akyu rawng ai hku nna, shanhte a laika hpaji sharin ai hkrun lam hta jai lang akyu jashawn ai lam rai nga ai. Raitim mung dai lam a maga mi de bai shingdaw yu yang, Ja gumhpraw hpe kaji ten kaw nna, jai lang lu ai, Jawng sa ai ten shagu hta kanu kawa ni kaw nna, muk manu jaw shaman ai, sha mayu ai mari sha lu ai, ra ai arung arai, bu hpun palawng ni hpe, hpyi shagu kanu kawa ni mari jaw ai, hpa myit ru tsampu nra ai kashu kasha ni gaw, kaba wa ai ten hta, shanhte a laika hpaji sharin hkaja ai lam hte bawng ring rawt jat galu kaba wa na lam ni hta hpang hkrat ai lam ni byin wa chye nga ai.
Ndai lam hte seng nna mabyin langai mi gam garan ya mayu nngai, “Mare kahtawng langai kaw, la kasha shingtai sha lu ai, kun dinghku langai mi nga ma ai. Shannu wa ni gaw, lu na sha na, bu na hpun na tsang nra, hpring zup nga malu ai. Kasha asak ram wa nna, laika sharin jawng de sa ten du sai, shaloi Kasha gaw, jawng nkam sa ai nga nna, hkrap ai, hpa majaw, nga yang, dum nta kaw nga yang, laika nsharin ra ai, kanu yan kawa hte pyaw pyaw lu nga ai a majaw rai nga ai. Raitim, kanu yan kawa gaw, kasha laika hpaji chye u ga matu, nang jawng sa jang, muk manu jaw na yaw ngu shalen nna, jawng de sa sa masai. Ndai zawn shani shagu, muk manu jaw ai gaw, hpang daw hta kasha a matu, akyang hpa rai mat wa nga sai. Muk manu njaw jang gaw, jawng nsa ai… nga nna, kanu yan kawa hpe bai nhtang tsun aput chye wa nu ai. Kanu yan kawa mung, kasha hpaji chye na matu she re gaw… nga nna, kasha hpyi shagu jaw nga manu ai. Raitim, shaning ten ni na wa ai hte shan a kasha mung, mare na, lawu tsang jawng hpang jahtum lung ai shaning ngu na hta gaw, kanu yan kawa, ja gumhpraw yak hkak ai lam ni nga wa ai majaw, muk manu nlu jaw wa masai. Shaloi kasha gaw, shani shagu, muk nlu mari sha, gum hpraw nlu lang rai wa ai majaw, jawng nkam lung sai, ngai gumhpraw tam sana nga nna, jawng laika sharin la na ten, jawng nlung mat sanu ai. Yana zawn, ja gumhpraw lu mai ai magam bungli hpe hkan tam galaw nga sanu ai…. shi lu tam la ai ja gum hpraw ni gaw, tam dat, jai lang dat rai nna, mahkawng tawn da na mung nnga, kanu yan kawa hpe jaw na pyi nlawm nga nu ai. Dai shaloi n grin ai mungkan a ja gumhpraw a manu hpe bai sawn sumru lu wa ai shaloi, laika hpaji jawng bai lung mayu ai myit ni rawng wa nu ai. Raitim, dai ten hta shi a asak prat gaw, laika sharin jawng sa na ten nrai mat nu ai, myit malai tim hpang hkrang mat sanu ai.” Tsawra ai ramma ni, ya sha, tsun lai wa sai, mabyin hta madung gaw, anhte a kanu kawa ni rai na re… kashu kasha ni hpe nau tsawra ai majaw, nau awn ai majaw, kashu kasha ni a laika hpaji hkaja ai lam hte rawt jat galu kaba na lam ni hta hkra machyi wa shangun ai hpe nmai malap kau nga ga ai. Dai Majaw asak 5 ning kaw nna, 11 ning lapran na, kashu kasha ni hpe ja gumhpraw jaw lang ai hta shadawn sharam let, jaw lang yang grau kaja na re. Matut nna, kashu kasha ni hpe mung, ja gumhpraw hpe gara hku nna, tam la ra ai, gara shara hkan jai lang ra ai, kaning re ai shara ni hta gaw, nmai jai lang ai, dum nta a shang gumhpraw ya kade nga ai, shang gumhpraw hta na, kade ram hpe, dum nta masha ni a matu, malu masha mari sha ai hte ra rawng ai lam ni hta jai lang nga ai, ngu ai lam ni hpe, kashu kasha ni chyena hkra tsun dan ra nga ai. Dai shaloi, kashu kasha ni, ja gumhpraw a lam asan sha chye na wa ai hte shanhte a prat hta Ja gumhpraw hpe atsam sha chye jai lang wa na rai nga ai.
Tsawra ai ramma manaw manang ni, Lahta de, tsun lai wa ai hta laika hpaji sharin ten ladaw hta ja gumhpraw a majaw, hkrum ra ai, lam ni hpe na la lu saga ai. Ya gaw, jawng ma prat ten laika hpaji sharin hkaja la ai ladaw hta, ja gumhpraw a majaw, jaw ya lu ai akyu ni hte hpyen ni hpe bai maram yu ga. Ja gumhpraw gaw, anhte ramma prat ten hta chye da ra ai, hpaji machye machyang lam amyu myu hpe jaw ya lu nga ai hte anhte a ramma prat hpe rawt jat galu kaba ya lu nga ai. Ndai lam hte seng nna, ngai a manang langai mi nga ai, shi gaw, Dakksu jawng ngut ai ten hta, kanu yan kawa galaw nga ai, magam bungli hpe shi hkum nan shakut hkawmsa ai, Ja Gumhpraw hpe majoi njai lang ai, Kanu yan kawa galaw hpangda ya ai, sut masa magam bungli hpe nsum mat hkra, ngang grin nga hkra matut shakut hkawmsa ai. Ja gumhpraw hpe kam ai daram jai lang lu ai raitim, shi ja gumhpraw jai lang na rai yang, kanu yan kawa kaw ahkang hpyi nna, she jai lang ai. Kaji ten kaw nna, Kanu yan kawa a sharin shaga ai npu hta nga kaba wa ai majaw, Ja gumhpraw kade mi lu tim, shi a prat hten za ai lam de ndu ai sha, grau rawt jat ai lam de du mat wa ai. Tsawra ai Ramma manaw manang ni, ya sha tsun lai wa ai, mabyin zawn anhte a prat hpe mung shading sharai la mai nga ga ai. Dai hta n ga, ja gumhpraw gaw, Chyinghkai kanu kawa ni hpe myit shapyaw ya lu ai, Jam jau nga ai, anhte a manaw manang ni hte matsan mayan hkrum kaw si hpang gara hkrum sha nga ai hpu nau ni hpe mung, garum shingtau ya lu nga ai. Dai majaw, Ja gum hpraw hpe mai kaja ai hku nna, jai lang ai rai yang, anhte a prat a matu mung, makau grup yin hkan na, ra kadawn nga ai ni hpe mung akyu jaw ya lu nga ai re.
Bai nna, Hpang jahtum, Ja gumhpraw a majaw, du wa lu ai hpyen ni hpe bai maram yu ga, Ja gum hpraw lu yang, anhte ramma prat hta, hkum hkrang a matu hpa akyu njaw ya ai, nanghpam tsi mawan ni hpe mari lu ai, mungkan a tang pyaw lam ni hta jai lang shama kau ai. Ndai nanghpam tsi mawan hpe, chyam hpang ai kaw nna, kalang kaw nna, lahkawng lang nga nna, matut manoi, nlu lang yang nmai rai wa ai madang de du mat wa nna, tinang hta lu da ai, ja gumhpraw kade mi nga tim, jahkring mi hta sha ma kau chye nga ai. Tinang a ja gumhpraw ma jang, kanu kawa ni kaw hpyi na, kanu kawa ni kaw na, nlu jang, lagu lagan let, lu lu hkra, lu mari la hkra, shakut wa ai. Ndai lam ni gaw, tinang a ja gumhpraw tinang hpe tsinyam jaw ai lam rai nga ai. Nanghpam lu sha ai a hpung dim gaw, hkum hkrang hkamja lam de pyi hkra machyi wa shangun ai hte tinang a gumhpraw hte ana ahkya hpan hkum hkra hpe, hkum nan mari la ai hte mung bung nga ai. Dai hta n ga, Ja gumhpraw grai lu su ai rai yang, hkawmwa hkawmsa pyi grai sadi ra nga ai. Ja gumhpraw myit marin ai ni tinang a asak hpe gyam sak ai du hkra byin wa chye nga ai. Dai majaw, ja gumhpraw a majaw, du wa na hpyen ni hpe mung, rai ndu shi ai kaw nna, makawp maga kau gaw, grai ahkyak la nga ai re.
Tsaw ra ai Ramma manaw manang ni, lahta de tsun lai wa sai hte maren, anhte a ramma prat hta Ja gumhpraw a majaw, jaw ya lu ai, akyu chyeju ni hte ja gumhpraw ai majaw, du wa hpyen ni hpe atsam sadi maja, maram shingdaw let, anhte a manu dan la ai, ramma prat hpe matut shakut hkawm sa wa ga ngu, n gun jaw, garan kachyan ya dat lu nngai law.
Ka Lajang ai – Sara Joseph Maru La Nan
RVA Jinghpaw Nsen Shapoi Dap, Manila, Philippines.


text:
Myen asuya dap gaw Ginjaw Ginra zing na majan kaba baw hpang nga ten, kyu ja ja hpyi nga na matu, Wunpawng Mungdan Shanglawt Hpung KIO Ginjaw Komiti kaw nna September 19 nhtoi the tinang Jinghpaw mungshawa ni de ndau lajin dat sai re.‘Myen Mung Asuya maga mungmasa bawngban chyinghka hpaw wa ai hte shingrau nhtawm, Myen Hpyen Dap gaw KIO a uphkang lam hte hpyen masa lam hta hkridun sai ru matut shara ni hpe langai hpang langai zing lu hkra n gun kaba hte gasat wa ai majaw kyu hpyi na matu’ KIO ginjaw komiti ndau ai re.
Ya ten Myen Asuya dap ni gaw KIO ginjaw ginra shimlam a matu hpyen masa hku nna ahkyak ai Sama Ginwang, Myitkyina-Manmaw lam sinpraw hkran KIA Dap Nawng Dapdung 252 shara Nhkram Bum hte KIA Dung 3 Lai Hpawng Bum ni hpe n lu n mai htu gasat nga ai gaw bat lahkawng jan sai re.
“Ginjaw ginra ni, jarit mayan ni hta Myen ni laja lana rai majan kaba gasat wa na masa nga ai majaw, anhte a rawt malan hkrun lam gaw Karai Kasang hte rau hkawm sa wa lu na matu Mungshawa Dap shawa hpe kyu hpyi na lam shajin ai” re nga KIO Shiga Dap lit nga Du kaba Nhpang Naw Bu tsun ai re.
Kyu hpyi na lam hta ya ten laja lana gasat hkrum nga ai KIO ginjaw ginra Nhkram Bum hte Dung 3 Lai Hpawng ginra, Jinghpaw mungdaw hte lahta Sam mung KIA Dap Ba shagu ni hta htim gasat hkrum nga ai majan ni hpe gasat ma-nga kau lu na matu ni rai nga ai.
Jinghpaw Nawku hpung ni hku nna gaw KIO shana tim, n shana tim rawt malan hkrun lam a matu kyu hpyi dingyang re nga, Myitkyina na nawku hpung woi ni Jinghpaw Shiga Dap KNG de tsun ai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
-
NUM AMYU KRU
Numwawn Num la lam
Sara Hkyeng Nang
Anhte a htung tara hte maren nga yang Num a myu kru nga nga ai. Dai ni gaw Yu sa num , (mayu kasha) Mung num, Hting Ram num, Gawn num, Hkrawp num, Ning Ang num ni rai ma ai.
Hpu ja lam mung nnan shani mungga matut ja ngu ai hpe masha a man e, loi grak re ai mi-bang jang gaw, htawm hpang de tinang ngut jin ai shagu gumrawng gumra malap mali n re ai sha, aten ladaw lamang n hprai hkra, gun jaw gun ya let shatup jaw lu nga ai. Dai majaw mayu shayi, dami dama lahkawng maga shada myitsu ai hkrai rai jang, satap gaw grai loi ai hte pyaw htum ai num la lam re ai.
Wa sa ai num jan mung, nye kamoi kana jan a hkang hta shang nna, sutgan mungban dagraw ai jan, kadai tsasam a sali wunli ja katsing mi wa dagraw sha ai n rai, nga nna myit mu myit sim, myit pyaw ai hte kun dinghku hpe galai madu ai. Sutlu nga mai lam hta rai timung, shawng de na kamoi kana ni hta jan hkra shakut ai.
Malet nhprang manam ni hpe mung, grau nna jaw lu jaw sha hkra magan lam ni hta shakut ai. Kalang numrang shut shai ai lam nga wa hkra rai tim, n matsing chye ai. Mara raw loi ai. Tinang a madu wa hte kagu karat ni hpe mung, kamoi a kasha ni re ai ngu nna ngaw n-wai myit grau rawng ai rai.
- Mung Num.
Moi shawng de galoi garai n hku n hkau yu ai, nga ai buga mung tsan hkat ai Ja hpaga hkawm sa tim hpyen nat tsang na lam nga ai, shing re ai yan shada da hkau chyap na matu wawn la ai num hpe Mung Num nga ma ai. Ning re ai tsasam lahkawng hpe makyit mahkai nna matut ya ai num re ai majaw, n hpu n ru roi n ra shanawng shagyeng n mai di n galaw mai ai. Tsaw ra nja nhpra myit hte lanu lahku ra ai. Shut shai jang htawm hpang de na matu, ju shinga ru hka tai chye ai.
3.Hting Ram Num.
Ya num Jaw ai ni hte num la na ni gaw, moi shawng de myit nngwi n pyaw ai lam, majan nhpan byin ai hte du, baw taw hkra byin yu sai rai nna, shat n sha, ntsin n lu, htinglup htingshang n rai hkra, koi gam nga ma ai. Shing re ai yan lahkawng gaw shawng de na dai atsu atsam n ngwi n ngawn na lam ni mahkra hpe shaprai shatsai malap mali kau nhtawm, shada da n-gaw nwai ai tsaw ra myit hte makai hkat let, hku hkau kanawn mazum lu hkra jaw ya ai, la ai, wa ai, num rai nga ai.
Dai rai nna shi a ntsa e mung la ai ni gaw, n shut n hpyit hkra,tsaw ra nja nhpra myit madun let, lanu lahku up bau sin na lit nga nga ai. Wa ai num jan mung, kaga yu maya num ni hta grau nna sadi sahka hkam sharang ai galu kaba myit rawng nna, n mai dumhprut ai, n mai malap ai. Hpa rai nga yang shada da shut shai wa jang, moi shawng de na, shada shada myit machyi ai lam ni, majan nhpan lam ni, bai galu byin pru wa chye nga ai.
Dai majaw shada da grai sadi sahka let hkungga hkat, ku hkat ra ai rai.
4.Gawn Num
Ndai num gaw tinang a chyurum kahpu kawa, shing nrai, kaga lam langai ngai hku nna, kahpu kanau daw ai wa si mat ai hpang ngam nga ai num gaida hpe, hta shinggyin gawn lajang lanu lahku la ai num rai nga ai. Anhte Wunpawng Jinghpaw sha ni num la ai shaloi, hpu ja bang ga ai.
Dai majaw num ni mung tinang a madu wa si mat wa hkra mi raitim, tinang a myit shadang nna, shanglawt hkawm na a hkang n lu ma ai. Si mat sai wa a kahpu kanau ni hte kawa daw ai ni mung kahpu kawa a si shat ngam shakre ai htung nga nga ai.
5.HkrawpNum.
Hkrawp Num ngu ai gaw, shawng de tinang a kaji kawa ni hte chyurum kahpu kanau daw ai wa langai ngai gaw, Buga ninghtawn kaga htawt nhtawn de nga mat sai. Raitim dai lakung lama ni hta shadang la sha ni, si htum mat nna shante lu tam tawn ai Dusat, Yam nga, lamu ga, madu jan kasha ni hte jinghku jingyu ni hpe, galai madu la na matu si ma mat sai ni a moi mang yawng hpe lup makoi nhtawm aprat asak ram nga ai Gaidawng Gaida ni hpe, hta shinggyin gawn lajang la ai num ni hpe ngu ai rai nga ai.
-
Ning Ang Num.
Ndai gaw n-gyi kanu hpe la nawng ai num hpe ngu ai. Makyin jinghku myitsu salang ni yawng chye hkra rai nna n hkungran ai sha, kanawn manang tai ai jan hta, shing nrai Bu hkawm sa ai lam hte poi shingra hkan shut hpyit ai kaw nna Na-um nasin hkum tai nhtawm kasha shangai ai jan hpe ngu ai rai nga ai.
Anhte a htung hta Mayu maga de na ni lama, myi man n nga ai, shingkang shingwang n rawng ai, kata re ai rai yai yang, ndai n-gyi kanu hpe la nawng ai ning ang num gaw manu ndan dik re ai zawn nawn kau chye nga ai. Shi kaw na shangai chyinghkai ai kashu kasha ni hpe raitim nau wa nyeng n nawn ai hte manu ni hte manu n jahpu chyoi nga ai.
Dau re ai majaw madu wa mung shi ngut jin ai ten hta num dung num ngu ai hkungran num bai la jat kahtap chye ai. Mung shawa a man e manu n hpu ai lam hpe kashu kasha, ma ni chye jang, myit n pyaw nna n ding n man ai hku galaw chye ai. Dai majaw moi na anhte a ji wa ni gaw, gara kanang buga de me hkawm sa tim amyu shayi ni hte n-gup aga shangwi shapyaw hkat ai hta lai nna, hkum shan du ai, shut hpyit amu ni hpe myitsu ni kadai mung n galaw ma ai. Shara n kau mi hta, N-gyi ma hpe tinang a ru a sai n matut, na matu tsasam mung de pyi dut kau chye ma ai rai.
Ya lahta de madun lai wa sai num amyu ni hta, Ning Ang Num gaw myi man n nga dik, manu n hpu htum ngu saga ai. Shing ngu hkra raitim,htinggaw langai ngai hta manu grau rawng nna reng ai kaga num ni a kashu kasha matu mara ni, si htum prai ma mat wa ai hpang, dai ning-ang num jan a matu mara ni sha ngam nga masai rai nna, shanhte gaw dai htum mat sai kahpu kanau ni a Sali wunli sut hkringhtawng ni hte rau ahkaw ahkang ni hpe shang dagraw la lu nga ai.
Dai daram re ai hpunda tsang de du shang madu wa ai ten hta pyi n dawng nyawt ai ni hte kaga tsasam masha nkau mi gaw, Hka hkyet ai hpang na hpunghkaw dawng, re ai ngu nna mung, lama ma galaw shut shai wa ai shaloi mung, Hkataw hkyi, Ru hkyi mutu ni rai nna rai nga ma ai ngu nna mung, jahpoi a sawng chye nga ai .Raitim shing re ai ten hta, ?Wula lai yang gwi wau? nga ai mi ngu, bai htan chye ai rai.
May 7, 2015 / KNET / 0
Categories: Htunghking, Laksan, Uncategorized
MAYU MASA TAM AI LAM KIA Masat (12) Dap Dung Ginra Hta Gasat Poi Matut Byin Nga Ai Shiga
- Mung Num.
Recent Posts
- 12th lang na KBC La sharin hpawng kaw na wa ai Mungmau ginwang Kawa La ni hpe Myen Hpyen Dap ni rim da
- Dum Hpawng Kadit mayan kaw gasat gala majan byin
- Myen hpyen hpung ni mare masha ni a Nga, Dumsu sat sha kau ya
- 12th lang na KBC Kawa La sharin hpawng ngut sai
- KIA hte Myen hpyen hpung ni laja lana gasat gala majan byin
- Ja htu sha ai Mung masha ni hpe myen hpyen ni yen shangun
- Myen hpyen ni Hka Pra Yang mare hta Helicopter (2) hte sa gap
- P.T.Ts hpyen hpung ni Mung mare masha ni a lamu ga hpe madu la nga
- Hkap Tau La Ga Ai
- Kuthkai ginwang kaw laja lana gasat gala majan byin


text:
Jinghpaw Wunpawng Myu Sha Ni Ningdun Manga Bum Manga Garan Ai Lam
(1) Marip Gam Rum ja -Shangai ningdun bum kaw nga .
(2) Lahtaw Naw Lawn -Magrung Bum Yau , Ngaw Bum shadung ga pa .
(3) Lahpai Dai Na La -Hpai Htung mata pa .
(4) Matsaw Wa Nhkum -Ningran hkra tsaw nga .
(5) Maran Wa King Nang -Singgung ga nai pra .
Shangai ningtun bum kaw na law htam chyam gra wa ai .
1. Marip Gam Rum Ja 8. Maji Mala
2. Marip Hka Shu Hka Sha 9. Myitung Hpau La
3. Kareng Tingmai sha 10.Nlam Wa na
4. Vhyasen 11.Zahkung Ginraw, U jik taw law
5. Nding nang pen tingsa 12.Tangbau Tang La
6. Udi Chyang maja
7. Htau Dingga
Ndai gaw , shapawng yawng wa a kasha ni ginru ginsa hpung (7) myu ga hpan (7) shangai ndung bum kaw na wa hkyet mying shamying shadip jahpang garan ai shaloi yawng gaw Wa Hkyet hte madai kaw daju rai nga ai .
Wa Hkyet mying ni a lam
1. Chyanun yan Woi shun shangai da ai . Mashang Wa hkum kaw na hprat pru wa ai ,shinggyim mashang wa hkret shinggyim tai hpang wa sai .
2. Shapawng Yaw hte Mali Kaw Hpang yan a kasha Matsaw Hpung Nu kaba wa sai hpang Wa lai hkyet mare de ai majaw wa lai hkyet hpang gam ninggawn du shawa nang ,shingtung kabang ngu ai nga ai .
3. Lamu ga hkyet wa lai lai re ai shara kaw nta gap ai majaw wa hkyet ngu ai hkyet singgawng magam, shingtung Kai Bam ngu ai nga ai .
4. Share jaubu wang bunghku hkret ai wa hkret jau gawng magam num mang shi num hkumlang shi hkum ai , ngu ai nga ai .
5. Wa hkyi hkyet kaw nta gap ai majaw , wa wa hkret singgawng gai lung , gai lawng ngu nga ai .
6. Dai ni du hkra magrau grang atsam rawng ai ni hpe shaga ai ga,
(a) Wa hkret magam (d) U sa du
(b) Wa ngan salang (e) Wa la du
(c) Wa sa salang (f) Gwi la du ngu shakawng shagrau mying jaw ai dai ni du hkra jai lang ai gwi la ni shat jat ga, nga jang atsam dat na ni gaw , shat law law sha ga magwi gwi la zawn atsam rawng ra ai ngu ai , wa la du nga jang wa hkyem wa la zawn lawan ai kung kyang ai ngu ai . U sa du nga jang grau chye hkum ai masha ngu ai . Wa sa du nga jang lam shagu chye chyang sai masha ngu ai . Wa ngan salang nga jang ram daw chye chyang kung kyang sai ngau ai ga. Wa hkret nga jang kaji marum ngu ai hte magrau grang nna mungdan de hpang ai wa , ngu lachyu re .
( by: Jinghpaw Wunpawng Htunghkring Hte Maumwi Mausa Shachyen Shaga Laika Buk )
shataprustar.blogspot.com kaw na shaw la ga ai .


text:
Hkawp hkungga let,
Padang Hkrunlam Majan Masing, Hpyen Awn Daju, ningbaw kaba hte Du gyi salang ni, dap shawa share shagan yawng hpang de, Hpung magam gun Usa wa kawn, 2 lang ngu na ndai laika hte, Hkristu a mying ningsang hta kahtap n-gun jaw, shatsam hpaji daw shanglawm dat ai.
Amyu Wunpawng sha ni yawng, myit du myit dik ai pandung de du lu na matu matut myit shalawm let ja ja ahkyak la, dingrun galaw ging ang ai, amyu a magam lam ni gaw;
1. Myen hpyen asuya a gawng malai, hkra lata madi wahpang kaba tai let, Wunpawng Mungdan kata, buga kahtawng ningchyawng shara shagu hkan, buga jauman ni hpe tara kata, kam ai hku nhtum nni laba ka-up galaw nga ai Myen sut hpaga hpung ni (Hugawng ga: Yuzana, Amyu-ta Si-pwa-ye tu-tet-yee company, Hpakant ga: Achyu-Tu, Myanmar Ta-gawng, Putao ga: Htoo Company, Mali Nmai Zup: Asia World zawn re...) yawng hpe lam amyu myu hku nga n pyaw hkra di nna, hpang jahtum Jinghpaw Mung hta bungli matut galaw na matu myit daw myit hten mat hkra di sharin nhtawm, anhte a mungdan kata kaw nna pru mat wa hkra shawng galaw ra na re.
2. Ni htum htingbu jinghku Jinghpaw Wunpawng sha ni hpe hpa zawn n nawn, yu kaji nna, matse labye Myen hpyen asuya hte mahtang sut hpaga pawng nhtawm, arang kaba hte Wunpawng Mungdan shingra tara ni hpe kam ai hku jahten kau nna, Mungdan a sutgan, amyu sha a sutgan nhprang katsing rai ni hpe kam ai hku shaw la ya nga ai Miwa sut hpaga hpung ni a arang yawng hpe ading tawk n re ai sha, Indirect hku nna Myen hpyen asuya hpe hkan gasat ai kaw, yawng agrawp mat hkra di, grai si mani ai hku, yin di sharin shaga shari madun ra sai. Ndai gaw; ni htum ai htingbu, kaji htum ai wa raitim, kaba dik ai magam bungli galaw lu ai ngu madun ra ai aten re.
3. Jinghpaw Wunpawng Mungdan kata, Wunpawng amyu shayi ni ntsa, shinggyim lai kata, awu asin rai kam ai hku roi rip ai Myen hpyen hpung, Myen hpyendap ni hpe hkrak sagawn nhtawm, kasi hku nna atsai awai di, yawng htum hkra sat sharu dan na grai ahkyak nga ai.
4. Mungmasa hku jahta wa yang, Myen hpyen asuya hpe gap hkat shazim let, mung masa ninggam de du wa hkra alang lang tsun jahta yu tim galoi mung simsa lam, ngwi pyaw lam n lu sai majaw, kam na lam n nga sai. Re majaw KIA hpyendap gaw, amyu Wunpawng sha ni a shimlam sha n-ga, dai amyu sha ni hte seng ai lamu ga hpe du hkra Defence makawp maga sa wa ra ai majaw, anhte Mungdan kata a shimlam hte Mungdan a jarit yawng hpe Mungdan madu Hpyendap (KIA) ni nan lit la lu hkra hte, anhte a mungdaw jarit lai ai kadai hpyen hpe mung hkyamsa n jaw lu ai, galoi raitim gap ra na re.
Hpa majaw, English Empire wa pyi, hkawhkam lu ai Myen amyu masha ni hpe ading tawk up lai wa tim, anhte Jinghpaw amyu sha ni hpe ading tawk n lu up ai majaw, Jinghpaw mungdu ni hpe mahtang, ading tawk up shangun nga ai. Dai majaw Kachin Hill Track Regulation pru wa ra ai lam re. English wa ai masat ai lamu ga jarit hta, mi na kaji kawa ginru ginsa ni, mungdu ni uphkang masat da lai wa ai lamu ga jarit she madung re.
5. Amyu Wunpawng sha ni hpe madi shadaw nna Jinghpaw Mung kata nga ai Myen, Sam, Miwa, Kala mungchying shawa ni yawng a shimlam hpe mung, anhte Jinghpaw hpyendap ni nan lit la sa wa na hte, anhte uphkang ai npu kaw n kam ai ni yawng hpe gaw, wa mat mai ai de sa wa ra na re, ngu asan sha mu mada n’ngai.
Ngai Karai magam gun Usa langai wa hku nna, ndai daram tsun shalawm ai majaw grai sawng ai zawn byin na re. Chyum Laika hta (Mahte 5:44), Madu Yesu tsun ai “Na a hpyen wa hpe tsawra nga u” nga ai raitim, Myen hpyen asuya gaw Yesu tsun ai hpyen n re, Tsadan kawa she re. Yesu gaw, Tsadan matse labye hpe nhtum nni Ngarai kumhpa she jaw da nga ai. Re majaw Tsadan hpe gaw n htum n ni gasat gumlau kau na gaw Karai ra ai masa nan rai nga ai. Amyu a ningbaw ningla ni e..., Karai n ra dik ai gumrawng gumtawng re ai myit masin hpe shagawm kau nhtawm, awng padang lam a Madu, dai Hkristu Yesu hpang maga dingrun tsap lu ai amyu sha hpyendap majing tai lu hkra, ndai laika hti ai marang myit kataw shara n nga ai sha, atsawm rai myit yu nna matut dawdan sa wa lu u ga ngu, Hkristu a mying ningsang hta, n sim n sa, dai n htum n wai asak daju Karai Kasang kaw akyu hpyi ya nga n'ngai.
Padang Hkrunlam Majan Masing, Hpyen Awn Daju, ningbaw kaba hte Du gyi salang ni, dap shawa share shagan yawng hpang de, Hpung magam gun Usa wa kawn, 2 lang ngu na ndai laika hte, Hkristu a mying ningsang hta kahtap n-gun jaw, shatsam hpaji daw shanglawm dat ai.
Amyu Wunpawng sha ni yawng, myit du myit dik ai pandung de du lu na matu matut myit shalawm let ja ja ahkyak la, dingrun galaw ging ang ai, amyu a magam lam ni gaw;
1. Myen hpyen asuya a gawng malai, hkra lata madi wahpang kaba tai let, Wunpawng Mungdan kata, buga kahtawng ningchyawng shara shagu hkan, buga jauman ni hpe tara kata, kam ai hku nhtum nni laba ka-up galaw nga ai Myen sut hpaga hpung ni (Hugawng ga: Yuzana, Amyu-ta Si-pwa-ye tu-tet-yee company, Hpakant ga: Achyu-Tu, Myanmar Ta-gawng, Putao ga: Htoo Company, Mali Nmai Zup: Asia World zawn re...) yawng hpe lam amyu myu hku nga n pyaw hkra di nna, hpang jahtum Jinghpaw Mung hta bungli matut galaw na matu myit daw myit hten mat hkra di sharin nhtawm, anhte a mungdan kata kaw nna pru mat wa hkra shawng galaw ra na re.
2. Ni htum htingbu jinghku Jinghpaw Wunpawng sha ni hpe hpa zawn n nawn, yu kaji nna, matse labye Myen hpyen asuya hte mahtang sut hpaga pawng nhtawm, arang kaba hte Wunpawng Mungdan shingra tara ni hpe kam ai hku jahten kau nna, Mungdan a sutgan, amyu sha a sutgan nhprang katsing rai ni hpe kam ai hku shaw la ya nga ai Miwa sut hpaga hpung ni a arang yawng hpe ading tawk n re ai sha, Indirect hku nna Myen hpyen asuya hpe hkan gasat ai kaw, yawng agrawp mat hkra di, grai si mani ai hku, yin di sharin shaga shari madun ra sai. Ndai gaw; ni htum ai htingbu, kaji htum ai wa raitim, kaba dik ai magam bungli galaw lu ai ngu madun ra ai aten re.
3. Jinghpaw Wunpawng Mungdan kata, Wunpawng amyu shayi ni ntsa, shinggyim lai kata, awu asin rai kam ai hku roi rip ai Myen hpyen hpung, Myen hpyendap ni hpe hkrak sagawn nhtawm, kasi hku nna atsai awai di, yawng htum hkra sat sharu dan na grai ahkyak nga ai.
4. Mungmasa hku jahta wa yang, Myen hpyen asuya hpe gap hkat shazim let, mung masa ninggam de du wa hkra alang lang tsun jahta yu tim galoi mung simsa lam, ngwi pyaw lam n lu sai majaw, kam na lam n nga sai. Re majaw KIA hpyendap gaw, amyu Wunpawng sha ni a shimlam sha n-ga, dai amyu sha ni hte seng ai lamu ga hpe du hkra Defence makawp maga sa wa ra ai majaw, anhte Mungdan kata a shimlam hte Mungdan a jarit yawng hpe Mungdan madu Hpyendap (KIA) ni nan lit la lu hkra hte, anhte a mungdaw jarit lai ai kadai hpyen hpe mung hkyamsa n jaw lu ai, galoi raitim gap ra na re.
Hpa majaw, English Empire wa pyi, hkawhkam lu ai Myen amyu masha ni hpe ading tawk up lai wa tim, anhte Jinghpaw amyu sha ni hpe ading tawk n lu up ai majaw, Jinghpaw mungdu ni hpe mahtang, ading tawk up shangun nga ai. Dai majaw Kachin Hill Track Regulation pru wa ra ai lam re. English wa ai masat ai lamu ga jarit hta, mi na kaji kawa ginru ginsa ni, mungdu ni uphkang masat da lai wa ai lamu ga jarit she madung re.
5. Amyu Wunpawng sha ni hpe madi shadaw nna Jinghpaw Mung kata nga ai Myen, Sam, Miwa, Kala mungchying shawa ni yawng a shimlam hpe mung, anhte Jinghpaw hpyendap ni nan lit la sa wa na hte, anhte uphkang ai npu kaw n kam ai ni yawng hpe gaw, wa mat mai ai de sa wa ra na re, ngu asan sha mu mada n’ngai.
Ngai Karai magam gun Usa langai wa hku nna, ndai daram tsun shalawm ai majaw grai sawng ai zawn byin na re. Chyum Laika hta (Mahte 5:44), Madu Yesu tsun ai “Na a hpyen wa hpe tsawra nga u” nga ai raitim, Myen hpyen asuya gaw Yesu tsun ai hpyen n re, Tsadan kawa she re. Yesu gaw, Tsadan matse labye hpe nhtum nni Ngarai kumhpa she jaw da nga ai. Re majaw Tsadan hpe gaw n htum n ni gasat gumlau kau na gaw Karai ra ai masa nan rai nga ai. Amyu a ningbaw ningla ni e..., Karai n ra dik ai gumrawng gumtawng re ai myit masin hpe shagawm kau nhtawm, awng padang lam a Madu, dai Hkristu Yesu hpang maga dingrun tsap lu ai amyu sha hpyendap majing tai lu hkra, ndai laika hti ai marang myit kataw shara n nga ai sha, atsawm rai myit yu nna matut dawdan sa wa lu u ga ngu, Hkristu a mying ningsang hta, n sim n sa, dai n htum n wai asak daju Karai Kasang kaw akyu hpyi ya nga n'ngai.
-
Amyu Sha Ni Yawng Hpang DeNext >
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
Laika Hti Ai Ni Hpang De Na Ga San
Hkristan langai gaw tinang hkum tinang makawp maga na matu sanat ni hpe zing da mai na kun?
Hkristan ni gaw tinang hkum tinang makawp maga ai hta Chyum Laika npawt tara ni hpe hkan sa ga ai. Dai tara ni hta, Hkristan ni gaw kaga masha ni sa gasat ai lam kaw nna, tinang hkum tinang makawp maga na matu sanat lang ai gaw shut ai hpe madun da ai. Lawu kaw na lam ni hpe myit yu ga:
Masha a asak gaw Yehowa a matu manu dan ai. Dawi ndai hku ka wa ai: “Nang hte rau asak hka hpawk rai nga ai.” (Shakawn 36:9) Dai majaw, Hkristan langai gaw shi hkum shi (sh) shi a sutgan hpe makawp maga ai shaloi, kaga masha ni hpe sat hkrup nna sai hka kap ai baw n byin hkra koi ra ai.—Tara Jahprang 22:8; Shakawn 51:14.
Tinang hkum hpe makawp maga na matu gara arai hpe lang ai raitim, de a majaw sai hka kap ai baw byin chye ai. Raitim, sanat gaw n myit mada ai sha rai rai, dingsang rai rai masha a asak hpe sat na matu grau loi ai. * (Lawu matsing hpe yu u.) Sa gasat ai wa mung hkrit tsang ai myit loi mi nga na re ai majaw, lama na anhte a sanat hpe shi mu dat yang, masa gaw grau sawng wa nna langai ngai sat hkrum chye ai.
Yesu gaw shi n si shi ai shana hta shi a sape ni hpe nhtu la sa na matu tsun ai. Dai gaw shanhte hkum shanhte makawp maga na matu n re. (Luka 22:36, 38) Yesu gaw shanhte hpe sharin ya mayu ai majaw re. Shi a sape ni gaw laknak lang da ai shawa hpawng hte hkrum tim, laja lana bai matai n htang na matu sharin ya mayu ai majaw re. (Luka 22:52) Petru gaw nhtu lang nna hkinjawng agyi a mayam hpe gasat ngut ai hpang, Yesu gaw Petru hpe ndai hku tsun ai: “Na a nhtu hpe de a shara e bang da u.” Dai hpang dai ni aten na Hkristan ni mung hkan sa ra ai npawt tara hpe lam matsun ya ai: “Nhtu hpe shaw ai ni yawng mayawng hte gaw, nhtu hte hten bya hkrum na mara ai.”—Mahte 26:51, 52.
“Shanhte gaw tinang a nhtu ni hpe, na jawn, tinang a ri ni hpe, nhkyau, dup kau na ma ra ai” ngu Mihka 4:3 hta Karai a amyu sha ni a lam tau hkrau tsun da ai. Teng man ai Hkristan ni gaw simsa ai ni re nga nna masha ni chye da ma ai. Shanhte gaw kasa Pawlu hku nna Karai Kasang lam matsun ya ai “n kaja ai a majaw, n kaja ai hku kadai hpe mung hkum tai mu,” “masha nlang hte hte myit hkrum nna hkau chyap nga mu” ngu ai ga hpe hkan sa ma ai. (Roma 12:17, 18) Pawlu gaw “damya hkrum ai tsin-yam” zawn grai yak ai masa ni hkrum wa ai shaloi dai tara hpe hkan sa ai. Tinang hkum tinang makawp maga na matu Chyum Laika tara hpe n tawt lai ai. (2 Korinhtu 11:26) Karai Kasang hpe sha kam hpa ai. Chyum Laika lam matsun ni gaw ‘ri nhtu hta grau kaja nga ai’ hpe shi chye ai.—Hpaji 9:18.
Hkristan ni a matu asak gaw sutgan ni hta grau manu dan ai. ‘Sutgan law htam wa ai hta, masha asak n rawng ai’ hpe anhte chye ai. (Luka 12:15) Sanat lang da ai damya langai hpe si mani ai hku ga shaga tim, shi n hkraw yang, “n hkru ai wa hpe hpa mung hkum tai mu” ngu ai Yesu tsun ai hpaji ga hpe hkan sa ging ai. De a lachyum gaw shi ra ai hpe la shangun ai re. (Mahte 5:39, 40; Luka 6:29) * (Lawu matsing hpe yu u.) Masha ni sa gasat mayu ai masha n byin hkra koi ging ai lam ni hpe koi ai gaw kaja htum re. “Arung arai ni a lam shakawng” ai hpe koi u ngu ai Chyum Laika lam matsun hpe hkan sa yang, shoi hpa byin na lam yawm chye ai. (1 Yawhan 2:16, NW) Anhte hpe simsa ai Yehowa Sakse Ni hku nna nta htingbu ni chye da yang, dai mung makawp maga lam re.—Ga Shagawp 18:10.
Hkristan ni gaw kaga ni a myit nsam hpe hkungga ai. (Roma 14:21) Kaga masha ni a hpyen kaw nna tinang hkum tinang makawp maga na matu hpunau langai sanat nga ai hpe kaga hpunau nauna ni chye mat ai shaloi kajawng ma ai, ahtu kataw pyi byin ma ai. Sanat lang na matu anhte hta tara shang ahkang nga yang pyi, hpunau nauna ni hpe tsawra ai majaw, shanhte hpe ahtu kataw n byin shangun mayu ai.—1 Korinhtu 10:32, 33; 13:4, 5.
Hkristan ni gaw masha ni hpe kasi ningli kaja madun mayu ai. (2 Korinhtu 4:2; 1 Petru 5:2, 3) Lama na, Hkristan langai gaw kaga masha ni a hpyen kaw nna makawp maga na matu sanat nga ai nga yang, myitsu salang ni gaw shi hpe Chyum Laika hku nna sharin shaga na re. Sanat hpe matut lang na matu dawdan yang, shi gaw kasi kaja ai wa n re. Dai majaw, shi gaw hpung hta hpa lit mung lu na n re. Sanat lang ra ai kanbau bungli ni hpe galaw ai shaloi mung dai zawn sha re. Dai hku rai yang, kaga bungli hpe tam ai gaw kaja htum re. *—Lawu matsing hpe yu u.
Hkristan langai gaw shi a dinghku, shi a sutgan hte shi hkum nan hpe gara hku makawp maga na lam, gara kaw bungli galaw na lam shi nan daw dan ra ai. Raitim, dai dawdan lam gaw Chyum Laika npawt tara hta madung tawn ging ai. Hpaji rawng ai Karai Kasang gaw anhte hpe tsawra ai majaw dai tara ni hpe jaw da ai. Yehowa hte hku hkau ai lam kaja ai Hkristan langai gaw kaga masha a hpyen kaw nna tinang hkum tinang makawp maga na matu sanat hpe zing da na n re. Karai Kasang hpe kam hpa nna shi a tara ni hpe hkan sa yang, htani htana shim lum ai prat hpe lu la na re.—Shakawn 97:10; Ga Shagawp 1:33; 2:6, 7.
^ စာပိုဒ်၊ 3 Hkristan langai gaw jaugawng hku nna dusat ni hpe gasat na matu (sh) matse labye dusat ni a hpyen kaw nna tinang hkum tinang makawp maga na matu, sanat lang yang lang na re. Sanat hpe n lang ai aten hta, shi gaw sanat pala hpe shaw da ging ai. Sanat hpe hkraw nna shim lum ai shara hta zaw hkat zing da ging ai. Sanat lang ai gaw tara nshang ai (sh) sanat lang ai hte seng nna tara masat da ai shara hta nga ai nga yang, Hkristan ni gaw tara upadi hpe hkan sa ra ai.—Roma 13:1.
^ စာပိုဒ်၊ 6 Hkum shan roi rip hkrum yang, gara hku makawp maga na hte seng nna Dum Hprang! (BU) March 8, 1993 “Hkum Shan Roi Rip Ai Hpe Gara Hku Makawp Maga Na” hpe hti u.
^ စာပိုဒ်၊ 2 Sanat lang ra ai bungli hte seng ai lam hpe grau chye mayu yang, Sin Langchyi (BU) November 1, 2005, laika man 31 hte Sin Langchyi (E) July 15, 1983, laika man 25-26 hta yu u.


text:
LOI LAW WANLENG LAM MARAI KAPAW DI
Labels: Jinghpaw Mung Shiga
2 comments:
- gawluyaku said...
-
grai hkrak sai le n dai ni gaw galaw ra ai le
hpa majaw nga myen ni na masha n gun htaw la ai
lam re majaw le ngai mu mada ai gaw hkrak ai ngu mu mada ai
- May 6, 2012 at 9:54 PM
- maji said...
-
grau re pyi naw kapaw jahten kau ra ai.myen hpe sa shala shabu ai n'byin hkra madu myu hpe sat sa ai lam yawng jahten kau ra ai.majan gaw tinang dang na madung re.tara gaw shanglawt lu jang anhte hpe kaja ai nga chyaw3m madi na re.myu a matu kaja ai yawng gwi gwi gaw ra ai.[ Bala minhtin ]hpe pyi lawan jahten ra ai.sagai mahkrai hpe gumhpraw jaw nna jahten kau ra sai.
- May 7, 2012 at 1:48 AM


text:
Sara Hkangda Naw San
Shakawn Kungdawn 46:1
“ Karai Kasang gaw anhte a Shingbyi shara hte n’gun rai nga ai. Ru tsang ai aten e karum na jin nga chyalu rai nga ai”
Shinggyim masha ni myit ru myit tsang myit daw myit hten na lam ni pru wa ten hta tinang hpe karum la na kadai? shawng de, hpang de, pai de, hkra de mada let karum la na wa hpe tam chye nga ga ai;
Rai timung, lahta de Karai Kasang hpe tam na malap chye nga ga ai.
Jang hkam sara ni gaw degree grai tsaw ai, grai kahtet ai wan hte shabyang jasan jaseng dat yang she gumhpraw jet, ja jet lu la nga ai.
Shakawn Kungdawn 66:10
“Gumhpraw hpe zawn anhte hpe shabyawng yu nit dai.”
Kalang mi na, ja gumhpraw lusu ai sahti wa gaw “Sam” ngu ai shangun ma Hkristan la kasha hte rau gumra leng jawn nna nam de hkaipyek gap sa wa ma ai. Hkrun lam e gumra leng shakrai hten ai majaw bai gram lajang ai shaloi “Sam” gaw lata adep sha nu ai. N’gup kaw na ga kinsha ndum shami a kajawng sha tsun shapraw kau dat ai shaloi, tinang hkum dum dat ai majaw kalang ta Karai Kasang hpe mara raw hpyi nem tawngban nu ai. Sahti wa dai hpe mu yang, “Nanhte hkristan ni hpe yu ba la ai; ngai gaw hkristan nrai tim ngamu ngamai ai, nanhte hkristan ni gaw nau kahprup la myit dai.” ngu jang Sam gaw mahtai nchye jaw, mau am mat nga ai.
Dai aten hta nam hkaipyek lahkawng pyen lai wa ai hpe mu wu yang Sahti wa gaw shi a sanat hpe ret di hta lang nna, gap jahkrat dat nu ai. “Si taw ai hkaipyek hpe tawn da nna, kasawt hkra nna kahprup taw nga ai hkaipyek hpe sa rim su ngu wu ai.
Sam gaw Sahti wa hpe jaw na mahtai lu ni ai. “Anhte hkristan ni gaw tsa dan agung alau kaw nna lawt lu na matu kahprup taw nga ai hkaipyek hte bung nga ai; nang sahti wa gaw wawra hkaipyek jasi sha rai nga nit dai” ngu htan wu ai.
Roma 7:15
“ Ngai shachyen ai bungli hpe ngai nchye nngai, ngai n galaw mayu ai lam galaw nga nngai, ngai ndawng nyawt ai bungli sha agalaw nga nngai.”
2006 ning October 2 ya shani Yangon-Mandalay nbungli hkrun lam; Mandalay kaw galaw na lawuga ginwang (LGZ) kasa hpawng de lung wa na matu E.C Member marai masum (Rev.Marip Ja Naw Jr, Sarama Kaba Maran Nang Doi, Sara Marip Naw San) hkarang leng lekmat, mawdaw lekmat kade lajang yu tim nlu sai majaw byin mai ai hku nbungli hte lung mat wa saga ai.
Lam dingyang apyaw angawn, “Kade nna yang Mandalay International Airport du shang wa sana re majaw................” ngu shana wa ai majaw du wa re sai ngu kabu ai myit hte shinggan de mada dat yu yang, “Le...........nbungli kagat ai lam re ngu hpaw madun tawn ai pripla wan hte anhte a nbungli wa nda de bat” bai! kalang lata Pilot ni lamu ganghkau de bai ma ja e rawt gawt lung mat wa ai gaw............Myi hprap gala ai mu hte htem, marang kaba htu nna ningsin chyip hpa nmu lu mat saga ai. Myit kaji ai lam gaw tsun hpa nnga, Sumsing Lamu hte grau ni wa yang kabu na malai shinggyim masha re ai majaw hkrit myit ni rawng wa ga ai. Sarama kaba Nang Doi a Shakawn Kungdawn 23 chyet shakrai ai lam 23 lang dang bat kau ai hpang myi hprap gala ai ten, tsam mari lam tam mu la nhtawm nbungli dabang de yu wa lu saga ai. Karai Kasang a chyeju san san re.
“Hkum hkrit et, Ngai nang hte rau rai ngai nngai.” Esaia 41:10
Htingnai Ginwang, Mogaung Sinna hkran buga gaw shaning shagu N nyang hka tung nna hka lim mat mat rai nga ai. N tsa lam maram yu yang myit htum shoi hpa lam rai nga ai. Raitimung ndai zawn shaning shagu wa kashin kau ya ai zawn rai mat ai majaw htawk dang, du tawn zawn re li amyu myu nbyin hkrum ai lam na chye lu ga ai. Sharu shatsang ai zawn rai tim, akyu jaw ai lam she rai nga ai.
Nbung laru hpyen, hka lim hkrum ai ni a jamjau tsin yam, si hkrung si htan re ai sumla VCD ni grai dut nga ma ai. Sara Lahtaw Zau Sam gaw, “hkau e, nang tsi rung yu ai nna shi ai. nang dai sumla yu nna masin gahprap wundoi mat ma lu, nang hkum yu”, nga hpaji jaw ai. Dai VCD sumla ni hpe yu ai kanu kawa nkau mi gaw, dai tsinyam hkrum sha ai ni a ru yak shoi chyum lam, matsan yu dum na zawn re mabyin ni, hkrit hpa si mang ni hpe yu nna shat nlu sha, yup npyaw myit kaji, myit kahpra let shim lum ai lam nnga ai zawn nga wa ma ai da.
Lahta de tsun mat wa ai myit ru myit yak lam ni hkrum kadup wa ai ten hta “Hkum hkrit et, ngai nang hte rau rai nga nngai.” (Esaia 41:10 ngu ai chyum ga gaw Isaraela masha ni a matu sha nrai, anhte yawng a matu nan rai nga mali ai.
2008 ning June 16 ya shani na Our Daily Bread hta ka da ai lam, John Newton shagawp ai “The kite, or pride must have a fall” ga shagawp kaw na maisau galang a lam hpe hti, sumru yu yang~ dai maisau galang gaw shi du taw nga ai lamu gangkau kaw myit ndik ai sha, shi hpe gyit hkang da ai sumri hpe gang di kau nna, grau tsaw ai, grau dam lada ai summwi ni hpang de pyen lung mat wa yu we ga nga myit lu ai hte sumri hpe abrut di kau dat nu ai. Dai shaloi myit mada ai hku nbyin wa ai sha hkang ai wa nnga sai majaw lahta de pyen lung na gaw raw, ga de she di hkrat mat wa nu ai.
Anhte mung kalang lang sawn chye ga ai. Ndai gyit hkang tawn ai ruyak lam, myitru shoi hpa lam ni gaw kaja wa nga yang tinang a asak hkrung lam grau mai kaja wa na lam de shading sharai ya ai lam ni she rai a hka!
Anhte Karai hpe mahkawn shakawn ai senhkum choir shakawn mahkawn ni hpe yu yu ga, nsi note asan sha ka da ai mahkawn hpe mahkawn yang yu maya mahku nsen rawng ai mahkawn sha rai nga ai. Nsi note kata kaw nmyit mada ai Accidentals ngu ai (Sharp, Flat, Natural) kumla ni shang wa yang mahkawn hkawn ai wa madum sumpyi dum ai wa hpe sharu shayak ai lam galaw ai zawn tai nga ai. Raitimung grau ngwi ngawn htap htuk ai mahku nsen ni hpe nmyit mada ai sha lu mahkawn, dum shakawn lu ga ai.
Karai shakawn mahkawn No.(439) ‘Kam Sham Nga U’ hpe Baylus Benjamin Mckinney ngu ai Music Ninghkrin wa shagawp shalat da ai mahkawn rai nga ai. Ndai shakawn mahkawn gaw anhte a makam masham lam hpe htawng madun dan nga ai. Myit yu ai hte jawm mahkawn shakawn ga.
“Hkum hkrit et, ngai nang hte rau rai nga nngai.” Esaia 41:10


text:
Maumwi 36: Ja Dumsu Sumla
E, e! masha ni hpa galaw nga ma ai kun? Shanhte gaw dumsu sumla a man e, akyu hpyi nga ma ai. Hpa majaw ndai hku galaw ma ai kun?
Mawshe gaw bum ntsa e, grai na hkra wa nga mat ai shaloi, masha ni tsun ai gaw, ‘Mawshe hpa byin mat sai kun? nchye sai. Dai rai nna ndai shara kaw na anhte hpe ningbaw woi pru wa na matu, karai langai mi hpe, galaw ga,’ nga nna tsun wa ma ai.
‘Mai ai,’ nga nna Mawshe a kahpu Arun tsun ai. ‘Nanhte a ja na latan ni hpe raw nna, ngai hpang de la sa wa mu,’ nga nna tsun ai. Masha ni mung shanhte a ja na latan ni la sa wa ma ai. Arun gaw, shabyawng nna, ja dumsu sumla galaw dat ai. Masha ni mung: ‘Ndai gaw anhte hpe Egutu mung na shaga pru wa ai karai nan rai sai law!’ nga nna tsun ma ai. Bai nna Israela masha ni poi kaba galaw nna, ja dumsu sumla hpe nawku ma ai.
Yehowa gaw shingrai galaw ma ai hpe mu yang grai masin pawt bu ai. Dai majaw Mawshe hpe: ‘Alawan yu wa u, masha ni grai nkaja ai amu hpe galaw nga masai. Shanhte gaw nye a tara hpe malap kau nna, ja dumsu sumla hpe nawku nga ma ai,’ nga nna tsun ai.
Mawshe mung bum lagaw de alawan yu wa ai. Makau e du yang ndai sumla hta mu ai hte maren shi mu ai. Masha ni gaw ja dumsu sumla hpe shing grup tawn nna mahkawn mahkawn nhtawm ka manawt nga ma ai. Mawshe gaw masin grai pawt nna jep ai tara lawm ai lungpa hpe kabai agrawp kau ai. Lungpa mung adaw achyen rai nna ga ayai mat sai. Dai ja dumsu sumla hpe la nna shabyawng kau ai. Bai nna shingmun tai hkra rin kau ai.
Masha ni gaw grai nkaja ai amu hpe galaw nga ma ai. Dai majaw Mawshe gaw wa-ngan la nkau mi hpe nhtu lang shangun ai. ‘Ja dumsu sumla nawku ai n hkru ai masha ni hpe sat kau mu’ nga nna Mawshe tsun ai. Shing rai masha 3,000 hpe sat kau ma ai. Anhte gaw shut shai ai karai hpe n nawku ai sha Yehowa hpe chyu sadi hte nawku ra ai lam madun nga ai n rai ni?
Pru mat wa ai laika 32:1-35.


text:
-
WUNPAWNG BAWSANG NI
Ka ai – Sara Pungga Ja Li Wunpawng labau hpe hkai yang, Wunpawng sha ni bawsang kru a kaji kaw na hpang ra na rai nga ai. Raitim bawsang kru a kaji kadai ngu ai hpe gaw bawsang shagu ni hkai ai hta n bung hkat nga ma ai. Nbung hkat ai lam mung teng […]
-
RU HKA LAM RU HKA HTE SENG NNA JEP SAGAWN TARA RUNG DUNG AI LAM.
Moi prat hta ru hka lam langai ngai jahta na rai jang, seng ang ai mare Agyi mare Du wa kaw dai amu hte seng nna shawng sa tsun tang shana ra ai. Dai shaloi seng ang ai mare Agyi, mare Du wa gaw, tinang kam ai Du, Salang shaga nna tsun jahta mu ngu […]
-
Jinghpaw Mungdaw Hta (ATTI) Japan Company Phone Line Ni Hpe Jum Tek Na Re Lam
Jinghpaw mungdaw de dai ning 2015 ning htum wa maga gaw Auto Phone, Mobile Phone, Phone yawng hpe (ATTI) mying ai Japan Company ni shang wa nna dai phone ni yawng hpe (ATTI) Company lang mat na re hpe chye lu ai. Dai(ATTI) Japan Company gaw ta tut Yangon, Naypyidaw, Mandalay mare ni hta […]
-
Hpakant, Gwi Hka lam hta lai wa lai sa mung shawa ni hpe Myen hpyen ni jahte tam nga ai shiga.
Hpakant,Gwi Hka Hopin lam kaw nga ai Myen hpyen la ni gaw February shata (19) ya shani kaw nna amyu sha dawng hkawn kap ai palawng hpun n htawm hkrun lam hkawm sa hkaw wa mung shawa ni hpe jahte tam amyu myu san jep shatsang nga ai lam nga ai hpe na chye lu […]
-
Giese Nawku Jawng Hta Drug Data Collection tools Developing Training Galaw Ai Lam
Myitkyina mare Giese Nawku Jawng wang hta Drug data collection tools developing training hte bawng ban hpawng hpe February shata (25) ya shani kaw nna (27) ya shani du hkra galaw nga ai lam chye lu ai. Dai training hpe Wunpawng amyu sha kani nanghpam pat jasan komiti Research and Documentation Working Group (RDG) kaw […]
Recent Posts
- 12th lang na KBC La sharin hpawng kaw na wa ai Mungmau ginwang Kawa La ni hpe Myen Hpyen Dap ni rim da
- Dum Hpawng Kadit mayan kaw gasat gala majan byin
- Myen hpyen hpung ni mare masha ni a Nga, Dumsu sat sha kau ya
- 12th lang na KBC Kawa La sharin hpawng ngut sai
- KIA hte Myen hpyen hpung ni laja lana gasat gala majan byin
- Ja htu sha ai Mung masha ni hpe myen hpyen ni yen shangun
- Myen hpyen ni Hka Pra Yang mare hta Helicopter (2) hte sa gap
- P.T.Ts hpyen hpung ni Mung mare masha ni a lamu ga hpe madu la nga
- Hkap Tau La Ga Ai
- Kuthkai ginwang kaw laja lana gasat gala majan byin


text:
Tuesday, January 3, 2012
ASAN MU SAI KUN?
Do you like this story?
Mung hpawm hpyen dap hpaw ninghtan da lu ai gaw mung masa hpyen masa awng dang ai amyet kum la langai re hte myen asuya langai hku tsap nga sai, hpyen dap pyi nlu hpaw ninghtan tawn lu ai, mung hpawm dap hpe hpaw ninghtan dan lu ai gaw, anhte baw sang ni gade ram, Tara ai, kade ram teng man ai gade ram myutsaw myit kaba ai ngu ai hpe madi madun tawn ai hte bung ai, gade ram ntara ai hte dip sha hkrum ai, shinggyin aghkaw ahkang ginlut hkrum ai a jaw, baw sang ni rawt malan gumlang shanglawt ahkaw ahkang hpyi ai de sa wa nga ai re. Dai ni myen asuya ban hte ban up hkang lai wa sai, hpyen dap a hkrang gaw mung hpawm hpyen dap hpe jahten sharun kau ai. Bai panglung ga sadi n'nga mat ai, ntsun mat ai. Moi na myen mung a dawnghkawn gaw shagan 14 hte gumhpawm tawn da ai, dai gaw munghpawm hpe lachyum shapraw ai kumla re, ya dai ni shagan 1 sha rai mat sai. Ndai gaw munghpawm ngu n'nga sai, asan pra ndau shana sai kumla re. Hka san yang hka hpuntang na nga hpraw hpe mu mai nga ai, rai yang myu kaba masa sai shang taw nga sai myen gaw namlawm nna dumsi gamai ai ladat lang nga ai, ya kalang bai ninggam hka nna, mungkan hte tinang mungchying shawa hpe masu nga ai, simsa mara dat gabaw lang nna htawng masha kalang bai dat ya ai gaw namhtun hpraw chya tawn ai lupsung hku yet manan ai hte bung ai.
Gara hku nga tim UNFC munghpawm dap shawng hpaw ninghtan tawn nna mung masa bawngban sa yang she n'gun kaba ai, myen hpe shingdu de na madi tawn ai hte bung ai re majaw, ta sharawt shangun ai hte mung bung ai. Bawngban ai lam hta mung lachyum nga ai hte manu dan namnak nga na re. Miwa a Gas [nhprang salu] yenan sau nmai lai hkra jahten ra ai, mali zup kaw jahtu ai hpe mung n'mai htu hkra galaw ra ai, Hpakant lungseng maw hpe mung n'mai htu hkra gan jahkring ra ai, miwa gaw shi a hpaga lam teng hten run hkrat sum wa yang hpyen masa kaba galai wa chye ai, miwa hte gaw annau ni labau nga lai wa sai, [dai ni annau ni hpe miwa gaw -shanhtu -nga hpa majaw tsun ai kun? Hpa majaw yunan ga ngu shamying wa ai kun? [sakhkrung ga] sakhkung hka ngu ai hpa majaw shamying ai kun? Hpyimaw, Gawlang, Kumhpang, Mungmau ga, hpa majaw miwa lata, miwa mung byin wa ai kun? Ndai mabyin ni hpe du na ten hta myu sha yawng chye hkra sang lang dan na nngai.]
Dai ni annau ni nlaw n'la kaji tim" kri dung ai sai kaba ai magrau grang ai amyu re, annau ni hta grau kaji ai grau nlaw ai myusha hte mungdan ni mungkan hta shanglawt lu ai myusha hte mungdan law-law nga ai hpe mung dum let shawng lam de ja ja matut gasat sa wa ai gaw madung rai na re, ndai lang myen a hpyen ladat masing gaw myit htum ai wa a jumju nga ai de she yawng nga sai, asan mu chye mai ai gaw mung shawa rapdaw hte hpyen dap gaw teng n'gun kaba chyam hkat nga ai. Shada da kawng n'dum hkat ai, n'kaw ai, hpa zawn n'nawn ai, hkabra ga garan n'bung-n'hkrum ai masa pru nga ai. Bai hpyen dap kaw na mung shawa dap de bungli galai matut shatsam hkrum ai hpyen du kaba ni hte, hpyen du kaba kaw na mara hte arawng aya jahkrat kau hkrum ai ni ya na asuya hte hpyen dap hpe ninghkap wa ai. Akyang chye shada, lagaw hkang mu shada re majaw kata lam manghkang kaba byin chye ai, dap kata matsan ai dinghku law ai hte Democracy hkrang hpe madi shadaw ai hpyen la ni dap kata kaw law-law pru wa ai, sak grai nhpring shi ai hpyen la ni majan pa hta law-law si hkrum ai a jaw, kanu kawa ni Gumsan rung de laika shawn wa ai gaw myen a hpang jahtum ten de madi madun wa nga ai. Myen hpe kam hpa yang mungkan a man hta gaya kahpa hkrum ai sha n ga, myen a sadi n'dung ai masa hpe masam-maram chye wa sai majaw matsat hkrit wa ai. Hpaga lam kaba, dik hkra hkrat-sum nga sai miwa gaw gumhpraw jaw shalai kau ai hte, garum shalai kau sai hpe myit malai kaba lu ai tinang htingbu kaja hpe ntara dik ai hku chyawm zingri nga ai hpe sawn dum let myikaw ashun nga sai.
Dai ni annau ni myen a ju ntsa kaw ja panyep nyep tawn masu ai, myen a maw lanyet mawru hta, myen a sumla hkrang shapraw ai lam de hkawm sa na kun? Shing nrai jam jau hkam nna, bum pungding hta jung tawn ai myu tsaw mungtsaw shanglawt dawnghkawn hpe madaw jum sharawt na kun? 3 raitim 1 nga ai de madaw du hkra sa wa yang she kaja na kun? Padang hkrun lam majan padang dip la nna padang manau nau ai de she du mayu mat sai, anhte mung-chying shawa dawtsa a kraw lawang kata hta maroi n'ni masin n'si marit ningtsing lu nga ga ai. Laknak kaba gade mi gap sharu bun tim annau ni a myutsaw myitkraw sai kata kaw na prut pru wa ai laknak gaw dai hta htam 100 n'ga grau kaba nga ai. Myu tsaw mung tsaw myit gaw langai sha raitim galoi asum njaw ai, laknak kaba law-law gap nna yen kau ai ngu tsun na malai hpa mung ntsun ai sha nga kau dan lu ai gaw grau na kaja na re. Mungkan na madat ai mungkan ting chyam bra nga ai annau ni yawng a myiman hpe sawn yu nna tsun shaga ai gaw htuk manu dik na re Shingja laknak kaba gapbun ai majaw yen kau ai nga yang grau nna manu na kun? Myit marai atsam shayawm ai lam mung npru na re. Mung masa hte hpyen masa a katsi kahtet shadang hpe mung, shen yu ra nga ga ai, kahtet shadang 100%65 jan nga sai kun? Shing n'rai katsi shadang 20&10 lapran rai nga ai kun? Dai hpe yu maram nna mung-masa bawngban ai gaw htuk manu na re ngu mu ai.
Annau ni a saitum saipa rai nga ai hpraw sanseng tsawm dik ai kraw hkrat ma kaji ni a, Myiman hpe ja-ja azi yu nna matut gasat ga.
Baren Numraw
This post was written by: Franklin Manuel
Franklin Manuel is a professional blogger, web designer and front end web developer. Follow him on Twitter


text:
NAT JAW HTE HKRISTAN NI HKRUMZUP BAWNGBAN
Jinghpaw Wunpawng Amyu sha ni a makam lahkawng rai nga ai Hkristan Makam Hte Nat Jaw Makam hte seng ai hkrumzup bawngban hpawng hpe Miwa Gumsan Mungdan, Sakhkung Mungdaw, Hkasang Mare, Shadan Krung hta April shata (4-9) ya laman galaw nga ai lam na chye lu ai. Ndai zuphpawng hta madung gaw Makam lahkawng rai nga ai Hkristan Makam hte Nat jaw makam hte seng ai lam ni, hte kaga amyu sha lamyan ni hte seng ai lam ni law law hpe bawngban jahkrup ai re lam hpe na chye lu ai. Ndai Zunpawng hta Dakkasu jawng na Ningbaw Ningla ni, Munghpawm Myanmar Mungdan na Chyum Masa Ninghkring ni rai nga ai Dr. Lahpai Awng Li, Dr. Maran Singawng hte kaga ningbaw ningla ni, Miwa Gumsan mungdan na Labau Ninghkring Dukaba Manam Tawng, Dumsa Jaiwa Kaba Ni, Nat jaw salang ni hte Wunpawng Shi laika dap ni hte kaga ningbaw ningla ni law law sa du shang lawm bawngban nga ai lam hpe mung chye lu ai. Nat jaw maga na Dumsa Jaiwa kaba ni mung ji jaw nat jaw lam hpe sanglang jahpra dan let Hkristan maga de na Chyum ninghkring ni mung Karai masa lam hpe tsung sanglang jahkrup nga ai lam hpe na chye lu ai.
By-Jinghpaw masa web


text:
Myen asuya dap hte MNDAA Kokang dap lapran Lahta Sam mung Tamungnye ninghtawn Mung Hawm maga, mani, November 12 ya jahpawt daw gasat gala majan byin ai re.
Hong Du Ling ngu ai Lisu mare kaw MNDAA Dapnu 511 npu Dapdung 501 (Myanmar National Democratic Alliance Army) ni gan hkring nga ten Myen Dapnu 11 ngu sawn lu ai dap ni shawng sa gap ai kaw na hkying hkum mi daram gasat poi byin wa ai lam, dai ginra shiga lawk KNG Jinghpaw Shiga Dap de tsun ai.
Majan byin ai shara kaw nna minit 30 daram lam hkawm ra ai kahtawng de asuya dap ni htingnut mat ai majaw majan hkring mat ai re lam, lahta na shiga lawk tsun ai.
Ndai gasat gala majan a majaw hpyen yen nga n nga hte wuhpung lahkawng dap maga si hkala shiga, ni n chye lu ai.
Ndai majan shara gaw KIA Dapba 6 a ginra kata Dung 2 hte Dung 36 jarit hta rai nna kaga daphpawm (Northern Alliance-Burma) dap ni mung hpyen masa shamu shamawt nga ai re lam, KIA Dapba 6 shiga lawk tsun ai.
Ya ten KIA Dapba 6 ginra kata Munggu, Mung Baw hte Tamungnye ginra ni hta dapdung ai Myen hpyendap ni gaw tinang hte seng ai ginra ni hta hpyen masa shamu shamawt lam ni dingyang galaw nga ai hpe sagawn chye lu ai.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
Maumwi 58: Dawi Hte Goliat
Hpilisti masha ni Israela masha ni hpe bai sa gasat ma ai. Dawi a kahpu masum gaw Shawlu a hpyen dap kaw amu gun nga ma ai. Dai rai nna lani mi hta e Yese gaw Dawi hpe shaga la nna: ‘Mam nhpaw nkau mi hte muk tawng nkau mi hpe la nna, na a kahpu ni hpang de sa wa u; shanhte kaning re nga ma ai kun sa yu su,’ nga nna shangun dat ai.
Hpyen dap kaw Dawi du sa wa ai shaloi, majan pa de kagat sa nna shi a kahpu ni hpe hkan tam ai. Hpilisti masha shalawa Goliat gaw Israela masha ni hpe jahpoi asawng na matu, pru sa wa ai hte sa katut ai. Ndai zawn jahpawt shagu shana de shagu jahpoi asawng ai, nhtoi 40 ya rai sai . ‘Nanhte kaw na marai langai mi lata nna ngai hte sat hkat shangun mi; shi dang nna ngai hpe sat kau lu yang gaw, anhte nanhte a mayam tai na ga ai; Raitimung ngai mahtang shi hpe dang kau nna sat kau lu yang gaw, nanhte anhte a mayam tai mu; Gwi yang nanhte kaw na marai langai pru sa wa nna langai hkrai, ngai hte chyaw rai gasat ga le,’ nga nna grang dakat bu nga ai.
‘Ndai Hpilisti masha wa hpe sat kau nna, Israela amyu ni hkrum ai, ndai kaya shara hpe yeng kau lu yang hpa lu la na da aw?’ nga nna hpyen la nkau mi hpe Dawi san ai.
‘Dai wa hpe Shawlu gaw sut gan law law jaw na da. Bai nna shi a shayi sha hpe mung ya sha na re da,’ nga nna hpyen la ni ga mahtai jaw ma ai.
Raitimung Israela masha ni yawng Goliat hpe hkrit ma ai. Shi a hkum hkrang mung galu kaba nga ai. Goliat gaw, pe 9 (3 meter) jan tsaw ai. Bai nna hpyen la langai mi gaw shi a n-gang hpe hpai ya ra ai.
Dawi gaw Goliat hpe gasat mayu ai lam, hpyen la nkau mi gaw Shawlu hpe tsun dan ma ai. Raitimung Shawlu gaw: ‘Hpilisti masha wa hpe nang dang na nrai. Nang gaw naw kaji ai. Shi gaw hpyen la galaw ai prat ting rai sai,’ nga nna Dawi hpe tsun ai. Dawi bai tsun ai gaw: ‘Nye wa a sagu kasha hpe dun sha mat wa ai, atsap langai mi hte, hkanghkyi langai mi hpe sat kau lu ai. Ndai Hpilisti masha wa hpe mung dai dusat hpe zawn sat kau lu na re. Yehowa ngai hpe karum na ra ai,’ nga nna tsun ai. Dai rai nna Shawlu mung: ‘Dai rai jang gaw sa wa u. Yehowa gaw nang hte rau rai u ga,’ nga nna tsun dat ai.
Dawi gaw hka de sa nna manen tsawm ai lungdin manga hta la nna tingsan hta bang gun ai. Bai nna shi a lakli hpe lang nna masha shalawa hte hkrum na matu sa wa sai. Goliat gaw Dawi hpe mu jang n-yu krem dum ai. Dawi hpe aloi sha sat kau lu na re, nga nna myit la ai.
‘Ngai kaw sa wa rit, na a shan hpe u ni, dusat ni hpe jaw sha kau de ga,’ nga nna Goliat tsun dat ai. Raitimung Dawi tsun ai gaw: ‘Nang gaw ngai hpang de nri, nhtu ni hte rai nna sa wa ndai. Ngai gaw nang kaw Yehowa a mying hte sa wa ai. Dai ni nang hpe Yehowa gaw nye a lata hta ap ya na ra ai. Nang hpe sat kau de ga,’ nga nna tsun ai.
Ndai zawn tsun ngut ai hte Goliat hpang de Dawi kagat sa wa ai. Shi a tingsan kaw na lungdin langai mi shaw la nna, shi a lakli hta bang nna aja awa ningwat kabai dat ai. Lungdin gaw Goliat a baw ang ang hta hpawk wa hkra jang Goliat kadawng si mat ai. Hpilisti masha ni mung shanhte a hpyen bu share wa si mat ai hpe mu jang, nhtang nna hprawng mat ma ai. Israela masha ni mung shanhte hpang de hkan shachyut gasat nna majan awng dang ma ai.
1 Samuela 17:1-54.


text:
Jinghpaw wun pawng Myu shayi ni a shim lam nau nnga ai hpe mu lu ai.
5.7.2009 shaning hta gaw Tatkone kaw na Num kasha sat hkrum ai,Ya 22.8.2010 hta gaw shatapru lawk (6),Dakkasu jawng shingdu kaw num kasha langai bai sat hkrum ai .Num
kasha ,Mying gaw nchye shi ai ,shi gaw Jinghpaw Lisu shayi re
nga ma ai,Roirip da ai hpang Nhkri hte (9)lang ga lun da hkrum ai lam chye lu ai.Hpang jahpawt gaw masha ni sa mu nna seng ang ai MYK de shana ai lam chye lu ai.Kadai ni sat ai lam hte sat hkrum ai kadai re hpe ya du hkra atsawm hkrak n lu sagawn ai lam chye lu ai.


text:
Dai hpawt(21.1.2009) UNHCR rung shawng kaw, myen-gala(Rohingya) ni, ganoi marai latsa daram, myit ra madun ai lam galaw lai wa masai. ABDF(All Burma Democratic Force) ni woi awn n-htawm, UNHCR(Malaysia) rung hpe, shan hte lu gying ai a hkaw a hkang jaw na matu hpyi shawn lai wa masai.
Officer wa hku n-na, "Nanhte a lam hpe lahta de' matut tang madun ya na n-ngai. Lahta kaw na, mahtai lu wa ai hte' nanhte hpe bai shana ya na" nga dat ai hpe, na dat lu ai hku re.
Minutes 20 daram a ten hta, shan hte hpai sa wa ai laika hpe Ningbaw marai langai mi kaw na, yawng hpe hti dan ngut ai hpang, UNHCR rung kaw na, Officer kaba langai mi pru wa n-na, shi hte' minutes masum daram tsun shaga ngut n-na, hpawng hpe hpung dim dat la manu ai.
N-dai myit ra madun ai lamang hta, malay balik ni marai shi jan, sa sin zawng taw ai hpe mu lu ai.
N-dai myen-gala(Rohingya) ni hpe, UNHCR kaw na a hkyak nau n-la ai lam gaw, n-dai ni gaw, nambat masum mungdan du tim, manghkang grai shapraw ja ai ni re majaw re lam chye lu ai. Rohingya ni hpe UNHCR kawn tsin yam masat lekmat gaw htuk jaw nga ai rai tim, RST(Resettlement) madang(step) hta, jahkring da ya ai, case ni grai nga ai lam chye lu ai.
Photos By: KRC


text:
时间:2016-12-30 17:30:24 来源: 1982年1-2期
Panse pan
Ka ai: Shingbai Kro Yang
Oh! Mu sai, mu sai,
Nhkon a shayi ni marit sharong ai,
Shadang a la lon ni gajai gumhkong ai--- Panse pan,
Daini alu sha mu sai.
Tsamon pan daram pyi n gaba,
Wa madai pan zon sha rai nna wa,
Shalung yan shala gata,
Lanu yan hpunba hta wa kap noi nga a hka.
Amoi ngai no gaji ai ten hta,
Nu maumui zon nga hkai dan ai hpe na:
“Panse nampan,
Hpro chyoi numchying gala,
Manam pyo sama,
Hto! Wamwam samui gran ai shagong bum hta,
Utu yan chyangngau shaga ai maling ko sha nga,
Share magrau n grang ai wa,
Di la lu na yak la nga...”
Dai shaloi ko nna nang hpe marit yan shingnyi lu,
Abum a maling shang shagu,
Shara magup tam asoi mada yu,
N mu mu masin nsi lu.
Ngai a shingran mungkan hta:
Nang lagat hpun zon galu gaba wumja,
Ahpung yan shingkang hte hpun maling ko tsap nga,
Nang a manam pyo la ai nampan,
Kadung pu zon hkyeng tsom let tut e pu abya,
Ubyit utsa, gatnyeng gatbu ni hpe,
Nang a gumdui chyu hkong shachyu nna,
Gabu gara,alum ala rai in nga na zon non ai wa,
Ya, lungbra shanam zon sha rai nna,
Jahkrai shingtai garen gari,
Masha wa ko kap in sha nga,
Manang wa ko bap in sha pra nga a hka i!
Goi! Panpse pan, panse pan!
Ntsom la ai nang a gam maka,
Nga yak dam ai nang a prat pra shingra,
Ginding aga majoi she dam lada,
Nang dung nang tsap lom na shara kata;
Mungkan ting na hka shi hka nu hti nma,
Nang ja lu lom na ahka n nga,
Gaja nachying! Nhpa maroi ngu na?
Raitim, raitim,
Nang ruyak hpe asum hkam ai lam n nga,
Nga ra n-gun do nna yon hkyen hkrap ashut ai mung n na.
Manang wa a ango angam sha lu sha tim,
Asak sumri maren ngang grin galu nga,
Majoi gaji jingling udi sha rai tim,
Mau na daram re atsam hte da-kan shaja,
Daini du, nang a aru arat dingyang prat ra sa wa.
Oh--Panse pan!
Shagrau shaa hkungga tsora nan ging nga ai oi!